ΕΛΑ ΣΤΗ ΘΕΣΗ ΜΟΥ:ΕΠΕΙΣΟΔΙΟ 187 VIDEO\nΔείτε το video του επεισοδίου 187 της σειράς του Alpha ΕΛΑ ΣΤΗ ΘΕΣΗ ΜΟΥ\nΕΛΑ ΣΤΗ ΘΕΣΗ ΜΟΥ ΕΠΕΙΣΟΔΙΟ 187 Video\nO Φώτης πιάνει στα πράσα Ισμήνη και Έλλη να τσακώνονται και τις πιέζει να του πουν τι συμβαίνει. Η Ισμήνη όμως αφήνει την Έλλη να του πει την πικρή αλήθεια. Η Έλλη δεν μπορεί, και η μπουχτισμένη Ισμήνη αναλαμβάνει τελικά το δύσκολο έργο, στέλνοντας τον Φώτη κατευθείαν στην κόλαση. Ο Αχιλλέας είναι ακόμα απών και η Ρενάτα περνάει μια δύσκολη νύχτα σκεπτόμενη τι μπορεί να έχει συμβεί. Την απάντηση παίρνει το πρωί, όταν πηγαίνει να τον βρει στην έπαυλη των Σοφοκλέους. Μια πολύ δυσάρεστη έκπληξη περιμένει εκεί τους πάντες ανακαλύπτοντας το πώς πέρασε τη νύχτα του ο Αχιλλέας. [post_ads] Ο Βλάσης δέχεται μια απρόσμενη επίσκεψη από την Φαίη στο σπίτι του Λεωνίδα και τη διώχνει κακήν κακώς. Ο Δαμιανός αποκαλύπτει την επαναφορά της μνήμης του, καθώς και τις προθέσεις του σε όλους. Η Φαίη καταρρακωμένη από τη συμπεριφορά του Βλάση, συμμαχεί με το νέο ιδιοκτησιακό καθεστώς της εταιρίας.\nTOUMBA LIGHTS: ΕΛΑ ΣΤΗ ΘΕΣΗ ΜΟΥ:ΕΠΕΙΣΟΔΙΟ 187 VIDEO\nTο video του επεισοδίου 187 της σειράς Έλα στη θέση μου


Πρεμιέρα για τον Peter Pan on Ice στο Κλειστό του Παλαιού Φαλήρου | Gefira.gr\nΞεκίνησε με μεγάλη επιτυχία η παράσταση του Peter Pan on Ice στο Κλειστό του Παλαιού Φαλήρου. Πέντε χιλιάδες θεατές αποθέωσαν τους περίφημους Russian Ice Stars που αφηγήθηκαν με μεγαλοπρέπεια την κλασική ιστορία του Τζέιμς Μπάρι. Οι χορευτές στον πάγο, ο Πίτερ Παν, η Τίνκερ Μπελ, η Γουέντι, ο Κάπτεν Χουκ, τα Χαμένα Παιδιά, οι Ινδιάνοι και ο Χρήστος Φερεντίνος στον ρόλο του «Κουρσάρου Μπομπ» ενθουσίασαν τους μικρούς και μεγάλους θεατές που τους αποθέωσαν.\nΕντυπωσιακή ήταν η είσοδος του Πίτερ Παν ο οποίος μπήκε πετώντας από τη «Χώρα του Ποτέ» στο σπίτι της οικογένειας Ντάρλινγκ στο Λονδίνο. Στην τεράστια παγοπίστα 800 τ.μ. που έχει στηθεί στο ΤΑΕ ΚΒΟ ΝΤΟ εντυπωσίασαν, επίσης, τα ντουέτα του Πίτερ Παν με την Τίνκερ Μπελ και τη Γουέντι, ο ξέφρενος χορός των Ινδιάνων, η συνέντευξη του Χρήστου Φερεντίνου, στο ρόλο του ραδιοφωνικού παραγωγού Κουρσάρου Μπομπ, με τον Κάπτεν Χουκ, ενώ τα εναέρια ακροβατικά των πειρατών του πλοίου του Κάπτεν Χουκ έκοψαν την ανάσα των θεατών! Ένα από αυτά τα ακροβατικά εκτελέστηκε από τον ίδιο τον Χρήστο Φερεντίνο. Οι πρωταθλητές του καλλιτεχνικού πατινάζ Russian Ice Stars εκτέλεσαν με δεξιοτεχνία και ακρίβεια μία δύσκολη και απαιτητική χορογραφία, η μουσική του Ιταλού συνθέτη Σίλβιο Αμάτο ήταν πραγματικά μαγευτική, ενώ οι φωτισμοί της παράστασης συγκλονιστικοί!\nΟι παραστάσεις συνεχίζονται έως την Κυριακή 18 Δεκεμβρίου και, λόγω της μεγάλης ζήτησης, θα επανέλθουν στο Παλαιό Φάληρο από τις 6 έως τις 8 Ιανουαρίου. Μια παράσταση που δεν πρέπει να χάσει κανείς.\nΑυτό τον Δεκέμβριο, πετάξτε μαζί με τον Πίτερ Παν, την Τίνκερμπελ και τον Κάπτεν Χουκ στη Χώρα του Ποτέ, στην πιο συναρπαστική παράσταση στον πάγο για όλη την οικογένεια, αποκλειστικά στο Ταεκβοντο!\nΚΑΙ ΕΞΤΡΑ ΝΕΕΣ ΠΑΡΑΣΤΑΣΕΙΣ ΙΑΝΟΥΑΡΙΟΥ\nΣΑΒΒΑΤΟ 7 ΙΑΝΟΥΑΡΙΟΥ 2017: 12.00 & 16.00\nΣΑΒΒΑΤΟ 17/12 16:OO & 19:30, ΣΑΒΒΑΤΟ 7/1 16:00 ΚΑΙ ΚΥΡΙΑΚΕΣ 18/12 ΚΑΙ 8/1 12:00 & 16:00\nΠΑΡΑΣΚΕΥΗ 16/12 19:30, ΠΑΡΑΣΚΕΥΗ 6/1 16:00 & 19:30, ΣΑΒΒΑΤΟ 17/12 & 7/1 12:OO ΚΑΙ ΚΥΡΙΑΚH 19:30\nΤΙΜΕΣ ΓΙΑ ΤΕΤΑΡΤΗ 14/12 19:30 & ΠΕΜΠΤΗ 15/12 19:30\nUte Lemper – Η μεγάλη ντίβα στο Θέατρο Παλλάς 4/2/2017\nΗ Σοφία Παπάζογλου στο Σταυρό του Νότου Plus – Σάββατο 20 Μαΐου\nΤο Σάββατο 20 Μαΐου στον «Σταυρό του Νότου Plus», η Σοφία Παπάζογλου θα παρουσιάσει για πρώτη φορά τα τραγούδια του καινούργιου ...\nΟ Ν. Μαυρίδης για τον Χρήστο Βακαλόπουλο στην άΠΕΙΡΟΣ χΩΡΑ\nΤην Πέμπτη 20/4, στις 7.00 μ.μ. ο Νίκος Μαυρίδης μιλά για τον Χρήστο Βακαλόπουλο και το νεοελληνιστικό μυθιστόρημα. άΠΕΙΡΟΣ χΩΡΑ ΕΚΔΟΣΕΙΣ -ΒΙΒΛΙΟΠΩΛΕΙΟ Σισμανογλείου 10, Βριλήσσια, ...


Αποζημίωση ρεκόρ σε οικογένεια κρατουμένου -Τον άφησαν να πεθάνει στη φυλακή από αφυδάτωση | Κοντολογίς\nΑποζημίωση ρεκόρ σε οικογένεια κρατουμένου -Τον άφησαν να πεθάνει στη φυλακή από αφυδάτωση\n30 Μαΐου 2019, 13:57\nΗ οικογένεια ενός Αμερικανού, ο οποίος πέθανε από αφυδάτωση ενώ βρισκόταν στη φυλακή, θα λάβει αποζημίωση ύψους 6,75 εκατομμυρίων δολαρίων από την κομητεία Μιλγουόκι και από μια ιδιωτική εταιρεία, η οποία ήταν υπεύθυνη για την φροντίδα των κρατουμένων, αναφέρει στην ιστοσελίδα του το BBC.\nΟ 38χρονος Τέριλ Τόμας βρέθηκε νεκρός μέσα στο κελί του στην φυλακή της κομητείας Μιλγουόκι το 2016, επτά ημέρες αφού οι σωφρονιστικές αρχές του έκλεισαν την παροχή νερού για να τον τιμωρήσουν.\nΟ θάνατός του αργότερα αποδόθηκε από τον ιατροδικαστή της κομητείας Μιλγουόκι σε ανθρωποκτονία, ως αποτέλεσμα «βαριάς αφυδάτωσης».\nΕνα από τα μεγαλύτερα ποσά για θάνατο κρατούμενου στη φυλακή\nΟι δικηγόροι του Τόμας χαρακτήρισαν το ύψος της αποζημίωσης ένα από τα μεγαλύτερα που δίνονται ποτέ για θάνατο κρατουμένου μέσα στις φυλακές.\n«Αυτή η αποζημίωση αντανακλά όχι μόνο το πόσο υπέφερε ο Τόμας και η οικογένειά του, αλλά και τη σοκαριστική συμπεριφορά των ενόχων, που του έκλεισαν την παροχή νερού παρά τα εμφανή σημάδια πως στην κυριολεξία πέθαινε από τη δίψα» ανακοίνωσαν οι δικηγόροι του στα μέσα ενημέρωσης, σύμφωνα με το ΑΠΕ.\nΤην αποζημίωση θα πληρώσουν η κομητεία του Μιλγουόκι και η ιδιωτική εταιρεία που παρείχε υπηρεσίες υγείας στους κρατούμενους στις φυλακές εκείνη την εποχή.\nΣύμφωνα με το ΑΡ, τα σχεδόν επτά εκατομμύρια δολάρια θα μοιραστούν τα έξι παιδιά του Tόμας. Ο 38χρονος είχε συλληφθεί τον Απρίλιο του 2016 με την κατηγορία πως είχε πυροβολήσει μέσα σε καζίνο.\nΕχασε 8 κιλά σε 15 μέρες μέσα στη φυλακή\nΣύμφωνα με τους δικηγόρους του, έπασχε από διπολική διαταραχή και βρισκόταν σε «οξεία κρίση της ψυχικής του υγείας» όταν μεταφέρθηκε στη φυλακή.\nΈπειτα από λίγο τον έβαλαν στην απομόνωση για τιμωρία επειδή είχε πλημμυρίσει το κελί του βάζοντας το στρώμα του μέσα στη λεκάνη της τουαλέτας. Κατά τους δικηγόρους του, αυτά ήταν σημάδια επιδείνωσης της ψυχικής υγείας του.\nΓια να τιμωρηθεί περαιτέρω, του διέκοψαν τη μοναδική παροχή πόσιμου νερού, μια «κοινή και διαδεδομένη πρακτική» στη φυλακή, όπως αναφέρθηκε στο δικαστήριο.\nΕπίσης του αφαίρεσαν το στρώμα και το κρεβάτι, του στερούσαν την τροφή, τον άφηναν χωρίς τουαλέτα που να λειτουργεί και δεν του επέτρεψαν την πρόσβαση σε ιατρική και ψυχιατρική βοήθεια.\nΣτη διάρκεια των 8 ημερών της κράτησής του ο άνδρας έχασε 15 κιλά, πάνω από το 10% του σωματικού του βάρους.\n«Γυμνός και πεσμένος στο πάτωμα», ο κρατούμενος\nΤην τελευταία ημέρα τη ζωής του, όπως περιγράφει το BBC, «ήταν πεσμένος γυμνός στο πάτωμα του κελιού του, σοβαρά αφυδατωμένος, κυριολεκτικά πεθαίνοντας από τη δίψα».\nΜετά τον θάνατό του ασκήθηκαν διώξεις σε βάρος τριών μελών του προσωπικού της φυλακής, οι οποίοι μπλόκαραν την παροχή νερού και έδωσαν ψευδή κατάθεση στην αστυνομία.\nΠροηγούμενο άρθρο Αυτό είναι το νέο υπεραυτοκίνητο 1.000 ίππων της Ferrari – Με υβριδικό V8 Biturbo κινητήρα [εικόνες]\nΕπόμενο άρθρο Γκέλυ Γαβριήλ: Η απίστευτη ιστορία της ζωής της και η απώλεια ενός μωρού που της στοίχισε


Η ΒΙΩΣΙΜΗ ΑΝΑΠΤΥΞΗ ΕΙΝΑΙ ΠΟΛΙΤΙΣΜΟΣ: Καταραμένε Έλληνα... o tempora o mores!\nΚαταραμένε Έλληνα... o tempora o mores!\nΌπου να γυρίσω την σκέψη μου, όπου και να στρέψω την ψυχή μου, μπροστά μου σε βλέπω, σε βρίσκω: Τέχνη λαχταρώ, Ποίηση, Θέατρο, Αρχιτεκτονική.... εσύ μπροστά! Πρώτος και αξεπέραστος.\nΕπιστήμη αναζητώ, Μαθηματικά, Φιλοσοφία, Ιατρική.... κορυφαίος και ανυπέρβλητος.\nΓια Δημοκρατία διψώ, Ισονομία και Ισότητα.... Εσύ μπροστά μου, ασυναγώνιστος κι ανεπισκίαστος.\n[Φρήντριχ Σίλερ, 1759-1805, Γερμανός συγγραφέας και ποιητής]\n[Εμμανουήλ Ροΐδης, 1836-1904]\nΓιατί φίλε μου Σίλερ δεν με αφήνεις στην δυστυχία μου καί στην ανεμελιά μου; Γιά να αισθανθώ πόσο μικρός είμαι, ασήμαντος, μηδαμινός;\n[Ανώνυμος σύγχρονος έλλην]\nΕτικέτες Εμμανουήλ Ροΐδης, Φρήντριχ Σίλερ\nΠροώρισθαι να ζήσει, ελπίζω...\nΤετ Απρ 28, 08:34:00 π.μ. 2010\nΚαλώς την αθηνόβια.\n"Η Ελλάς προώρισθαι να ζήσει, και θα ζήσει" .\nΑν δεν κάνω λάθος την ιστορική αυτή φράση την είπε ο ίδιος που είπε και την άλλη επίσης ιστορική:\nΤελικά που είχε δίκιο ο άνθρωπος;\nΤετ Απρ 28, 02:20:00 μ.μ. 2010\nΑγωνία ως το τέλος\nΤετ Απρ 28, 05:57:00 μ.μ. 2010


George Comments: Η Ιερά Μονή Παναγίας Μακρυμάλλη πραγματοποίησε προσκυνηματική εκδρομή στην Ι.Μ. της Αναλήψεως στα Σκούρτα. Φωτογραφικό υλικό.\nΗ Ιερά Μονή Παναγίας Μακρυμάλλη πραγματοποίησε προσκυνηματική εκδρομή στην Ι.Μ. της Αναλήψεως στα Σκούρτα. Φωτογραφικό υλικό.\nΕχθές η Ιερά Μονή Παναγίας Μακρυμάλλη πραγματοποίησε προσκυνηματική εκδρομή στην Ιερά Μονή της Αναλήψεως στα Σκούρτα.\nΕκτός από το καθολικό της μονής θεμελιώθηκε ο ξενώνας φιλοξενίας ασθενών και η πτέρυγα του ξενώνα όπου σήμερα αποτελεί τον χώρο εγκαταβίωσης των μοναχών.\nΗ αδελφότητα εγκαταστάθηκε την 1η Ιουλίου 1998.\nΣτο μοναστήρι μας βρίσκεται από τις 2 Δεκεμβρίου του 2006 μια θαυματουργή εικόνα της αγίας Άννας. Προέρχεται από το ναό της Αγ. Φωτεινής της Σμύρνης. Είναι αγιογραφημένη το 1881 από τον Δημήτριο Αγρα…( το υπόλοιπο έχει σβηστεί) Κυδωνία.\nΈκτοτε βρίσκεται στην Ιερά Κατακόμβη του Αγίου Ιωάννου του Προδρόμου και επιτελεί πολλά θαύματα στα άτεκνα ζευγάρια, όπως ανέφερε και μοναχή που μίλησε στους πιστούς.\nΚατόπιν οι πιστοί κατευθύνθηκαν στην Ιερά Κατακόμβη του Αγίου Ιωάννου του Προδρόμου όπου τελέστηκε Εσπερινός και κατόπιν ο πατήρ Πολύκαρπος μίλησε στους πιστούς για την Υπαπαντή του Κυρίου, για ενθυμήσεις του από τα Ψαχνά αλλά και το πως πήρε το όνομά της η Μονή και γιατί η κατακόμβη αφιερώθηκε στον Άγιο Ιωάννη τον Πρόδρομο, ενώ όλοι οι παρευρισκόμενοι πήραν την ευλογία του πατρός.


Αβραάμ Μπεναρόγια | grassrootreuter\nTagged with Αβραάμ Μπεναρόγια …\nτου Benjamin Conti Το ακούμε ξανά και ξανά από διάφορους, ότι δεν υπάρχει αντισημιτισμός στην Ελλάδα. Δεν έχουμε λέει επιθέσεις, ούτε πολλά πολλά με αντισημιτικά σχόλια, αν βέβαια εξαιρέσουμε την χρυσή αυγή. Αυτά μας λένε καθημερινά οι διάφοροι αριστεροί όπου σταθούν και όπου βρεθούν. Μας φωνάζουν παρανοϊκούς, υπερβολικούς και πάει λέγοντας. Πριν λίγες μέρες όμως … Continue reading →


“ΝΙΚΗ των Πολιτών” : ΠΕΝΤΕ ΧΡΟΝΙΑ ΕΡΓΩΝ ΚΑΙ ΔΗΜΙΟΥΡΓΙΑΣ - Νίκη Πολιτών Αγίας Παρασκευής\nLast updated Αυγ 25, 2020 518\nΛεπτομερή απολογισμό έργων και δράσεων της περιόδου 2014-2019 έκανε ο Δήμαρχος Αγ. Παρασκευής Ι. Σταθόπουλος σε ειδική συνέντευξη Τύπου που παρεχώρησε πλαισιωμένος από τον Πρόεδρο του Δημ. Συμβουλίου Γερ. Βλάχο, τους Αντιδημάρχους Π. Γκόνη, Μ. Κοντοπούλου, Δ. Κονταξή, Σπ. Παπαγεωργίου, τους Προέδρους των Νομικών προσώπων Σωτ. Παπαμιχαήλ και Τερψ. Γκιόκα και την Δημ. Σύμβουλο, πρ. Αντιδήμαρχο Ζ. Φωτεινού, την Πέμπτη 29/8 στο Δημαρχείο.\nΟ Δήμαρχος ξεκίνησε την παρουσίαση έργων και δράσεων αναφερόμενος στην επιδίωξη και κατοχύρωση της Κοινωνικής Συνοχής και Αλληλεγγύης στην Αγ. Παρασκευή με το πλήθος των εξωστρεφών δραστηριοτήτων που έγινα στην πενταετία με ιδιαίτερη αναφορά στο ρόλο των εργαζομένων του Δήμου όλων των Υπηρεσιών, όπως και του Γενικού Γραμματέα Στ. Κασαπίδη.\n«Έχουμε ολοκληρώσει πολλά έργα», είπε χαρακτηριστικά, «έχουμε ξεκινήσει αρκετά και αφήνουμε μεγάλη παρακαταθήκη έργων για τα επόμενα χρόνια δημοπρατημένα και δρομολογημένα που θα αλλάξουν συνολικά την εικόνα του Δήμου μας με χρηματοδοτήσεις άνω των 45 εκατομμυρίων ευρώ».\nΕυχαρίστησε στη συνέχεια όλους όσοι υπηρέτησαν σε θέση ευθύνης και ξεχωριστά τον Πρόεδρο του Δημ. Συμβουλίου Γερ. Βλάχο, και τον Δημ. Σύμβουλο Γ. Μποσταντζόγλου.\nΠαραθέτουμε στην συνέχεια όλα τα κείμενα απολογισμών:\nΤο μεγαλύτερο μέρος της Βιοκλιματικής ανάπλασης οδών (ποδηλατόδρομοι) στο Κοντόπευκο με ρυμοτομήσεις οδών μήκους 2.7 χιλιομέτρων.\nΕνοικίαση του Γιαβάσειου κληροδοτήματος (διάρκειας 10 ετών με 20.000 € μηνιαίως και πλήρη ανακατασκευή του ακινήτου από τον μισθωτή), αλλαγή του σκοπού του Ασημακοπούλειου κληροδοτήματος από γηροκομείο σε χώρο δημιουργίας ΚΑΠΗ και Παιδικού Σταθμού και αξιοποίηση της κληρονομιάς Πρίγγουρη.\nΑνέγερση του Δημαρχείου Αγίας Παρασκευής. Το έργο αυτό βρίσκεται σε τελικό στάδιο στο Ελεγκτικό Συνέδριο. Ξεκινάει εντός του 2019.\nΑνέγερση του 14ου Νηπιαγωγείου στο Οικοδομικό Τετράγωνο 328 στα Πευκάκια, προϋπολογισμού 1 εκ. €, από την ΚΤΥΠ. Συμβασιοποιήθηκε στις 17 Ιουλίου και ξεκινάει τον Σεπτέμβριο.\nΑνάπλαση οδών πέριξ της Κεντρικής πλατείας, προϋπολογισμού 863.500 €. Ξεκινάει τον Σεπτέμβριο.\nΗ μελέτη ανάπλασης του ΙΟΛΑ. Θα παραδοθεί στις αρχές του 2020 και αμέσως μετά θα δημοπρατηθεί το έργο.\nΝέα ανάπλαση Παιδικών χαρών με προμήθεια αστικού εξοπλισμού – οργάνων. Ξεκινάει άμεσα.\nΗ ανάπλαση αύλειων χώρων Σχολείων, προϋπολογισμού 597.000 €, με χρηματοδότηση από το Πρόγραμμα ΦΙΛΟΔΗΜΟΣ (220.000 €) και από τον Δήμο. Ξεκινάει τον Οκτώβριο.\nΑνάπλαση Πλατείας Αϊ-Γιάννη με χρηματοδότηση από το Πρόγραμμα ΦΙΛΟΔΗΜΟΣ (356.400 €) και από τον Δήμο (500.000 €).\nΗ κατασκευή ραμπών και χώρων υγιεινής για ΑμεΑ στα Σχολεία, με χρηματοδότηση από το Πρόγραμμα ΦΙΛΟΔΗΜΟΣ (83.000 €). Το έργο δημοπρατείται εντός του 2019.\nΗ Εκπόνηση Σχεδίου Βιώσιμης Αστικής Κινητικότητας (ΣΒΑΚ) με χρηματοδότηση από το Πράσινο Ταμείο. Το έργο δημοπρατείται τον Σεπτέμβριο του 2019.\nΟλοκληρώθηκε η άδεια νέου διώροφου Παιδικού Σταθμού στα Πευκάκια με χρηματοδότηση 1,4 εκ. € από την Περιφέρεια.\nΟλοκληρώνεται σύντομα η αγορά δύο μεγάλων οικοπέδων για Σχολεία, η παραχώρηση κτιρίου του ΟΑΕΔ στο Δήμο και η δωρεά οικίας – οικοπέδου της κ. Μαραμαθά-Στάικου.\nΈχει γίνει αίτηση δανείου σε Τράπεζες και ΤΠΔ για τημ απαλλοτρίωση του κτήματος «Μακρή».\nΑΠΟΛΟΓΙΣΜΟΣ (2017-2019) ΓΙΑ ΤΟ ΤΜΗΜΑ ΔΙΟΙΚΗΣΗΣ ΔΗΜΟΥ ΑΓΙΑΣ ΠΑΡΑΣΚΕΥΗΣ\n1) ΥΠΗΡΕΣΙΕΣ ΚΟΙΝΟΥ\nΚάθε χρόνο προσέρχονται για υποθέσεις τους περίπου 50.000 άτομα.\nΈκδοση και διανομή ενημερωτικού φυλλαδίου σχετικά με τις υποθέσεις που μπορούμε να διεκπεραιώνουμε από τον χώρο μας, με στόχο την μείωση των επισκέψεων στις δημόσιες υπηρεσίες και ταυτόχρονα την προώθηση της προστασίας του περιβάλλοντος (λιγότερη ποσότητα χαρτιού, μείωση της χρήσης ηλεκτρικής ενέργειας κ.λπ).\nΔιεκπεραιώνονται γύρω στις 11.000 κινήσεις κάθε χρόνο, εξυπηρετώντας πολλαπλό αριθμό πολιτών. Ανταπεξέρχονται σε εξαιρετικά καλό βαθμό παρά την υποστελέχωση του Δημόσιου τομέα (υπάρχουν καταγεγραμμένα στοιχεία πεπραγμένων στην διάθεση κάθε ενδιαφερόμενου).\nΑκολουθούνται από τις αρχές του 2019 οι τακτικές που επιτάσσει το πρόγραμμα «Μητρώο Πολιτών», που έχει ως στόχο τη μείωση της γραφειοκρατίας, την διαλειτουργικότητα και τη μείωση του χρόνου εξυπηρέτησης των πολιτών.\n2) Λειτουργεί από τον Απρίλιο του 2018 το καινούργιο πρόγραμμα μηχανοργάνωσης που εξυπηρετεί τις αυξημένες ανάγκες τόσο του Τμήματος Διοίκησης όσο και της Οικονομικής Υπηρεσίας (μέχρι τον Απρίλιο οι τακτικές και τα προγράμματα που χρησιμοποιούνταν κάλυπταν με δυσκολία τις ανάγκες μίας σύγχρονης πόλης). Πλέον τηρείται ηλεκτρονικά το μητρώο όλων των υπαλλήλων.\n3) Έχουμε ξεκινήσει την διαδικασία ώστε να εδραιωθεί επίσημα η Αγία Παρασκευή ως Πολιούχος της Πόλης. Έχει σταλεί επιστολή στην Αρχιεπισκοπή και έχουμε λάβει την σχετική θετική απάντηση, έχει παρθεί η απόφαση του Δημοτικού Συμβουλίου και έχουμε προβεί στα απαραίτητα βήματα της διαδικασίας. Αναμένεται η έκδοση του Προεδρικού διατάγματος.\n4) Έχουν προσληφθεί περίπου 20 νέοι υπάλληλοι από τον Διαγωνισμό του 2008 και επιπλέον 30 από την 3Κ με προσωρινούς πίνακες, με αποτέλεσμα να ενισχυθεί το ανθρώπινο δυναμικό του Δήμου σε διάφορους τομείς. Είναι σε διαδικασία πρόσληψης άλλοι 40 μόνιμοι υπάλληλοι για την υπηρεσία καθαριότητας από την 3Κ του 2018.\n5) Απασχολούνται 160 άτομα από το πρόγραμμα κοινωφελούς εργασίας του ΟΑΕΔ από την Δημόσια Πρόσκληση του 2018 και έχουν εγκριθεί άλλες 170 θέσεις.\n6) Έχει ολοκληρωθεί η διαδικασία του ψηφιακού οργανογράμματος, το οποίο αποτελεί βασικό εργαλείο της Διοίκησης, όπου και αποτυπώνεται ψηφιακά η διάρθρωση και η στελέχωση του Δήμου. Σε αυτό περιλαμβάνονται όλες οι οργανικές μονάδες του Δήμου, καθώς επίσης και όλοι οι υπηρετούντες σε κάθε οργανική μονάδα. Το ψηφιακό αυτό οργανόγραμμα θα είναι πολύ σύντομα διαθέσιμο στον κεντρικό ιστότοπο του Υπουργείου Διοικητικής Μεταρρύθμισης.\n7) Ο Δήμος βρίσκεται σε διαδικασία στελέχωσης με μόνιμο πλέον προσωπικό το Πρόγραμμα «Βοήθεια στο Σπίτι».\n8) Έχει ξεκινήσει η διαδικασία για σύνταξη περιγραμμάτων θέσεων. Η αποτύπωση αυτή θα συμβάλει καταλυτικά στη στελέχωση του Δήμου, όχι μόνο με βάση τα τυπικά προσόντα του κάθε εργαζόμενου, αλλά κυρίως με το κριτήριο της καταλληλότητας. Επίσης, μέσω της διαδικασίας αυτής, ο Δήμος θα μπορεί να συμμετάσχει και στο πρόγραμμα κινητικότητας, με στόχο την ανανέωση και την ενίσχυση όλων των υπηρεσιών του Δήμου με το κατάλληλο προσωπικό.\n9)Μεγάλο ποσοστό υπαλλήλων επιμορφώνεται συνεχώς πάνω στις αλλαγές της νομοθεσίας και όχι μόνο, γεγονός που συμβάλλει στην αναβάθμιση των γνώσεων και την ενίσχυση των δεξιοτήτων τους, όπως επίσης και την βελτίωση της αποδοτικότητας και της αποτελεσματικότητας στην εργασία τους.\nΑΠΟΛΟΓΙΣΜΟΣ (2014-2019) ΓΙΑ ΤΟ ΤΜΗΤΑ ΔΙΑΧΕΙΡΙΣΗΣ ΤΩΝ ΖΩΩΝ\nΠερίθαλψη, υιοθεσία, εμβολιασμός, στείρωση, παροχή τροφής είναι πρώτα στην ατζέντα διαχείρισης.\nΠέρα από τις τρέχουσες, καθημερινές ανάγκης που προκύπτουν και καλύπτονται επιτυχώς λόγω της άψογης συνεργασίας μεταξύ του Δήμου και του δραστήριου και αποτελεσματικού Ζωοφιλικού Σωματείου της Αγίας Παρασκευής, έχουν γίνει βήματα τόσο ως προς την καλύτερη οργάνωση αυτού τομέα (π.χ. δημιουργία πλήρους αρχείου των αδέσποτων ζώων του Δήμου, καλύτερη διαχείριση φαρμακευτικού υλικού, κ.α.), αναβάθμιση των σχέσεων με το σωματείο των ζωόφιλων στην κατεύθυνση κοινών δράσεων και λήψης αποφάσεων για την καλύτερη φροντίδα των αδέσποτων της περιοχής, αύξηση των χρημάτων που αποδίδονται για αυτούς τους σκοπούς.\nΤο 2015, σε μία σοβαρή προσπάθεια νεοτερισμού, φέραμε στην πόλη μας τα PoopCans, 3 όμορφα και χρήσιμα stands με ειδικές σακουλίτσες για τις ακαθαρσίες των ζώων συντροφιάς, τα οποία τοποθετούνται σε σημεία της πόλης. Ακολουθώντας πρακτικές Ευρωπαϊκών πόλεων, από τους πρώτους Δήμους στην Ελλάδα η Αγία Παρασκευή κάνει ένα βήμα προς τον εκσυγχρονισμό.\nΤοποθετήθηκε στο βουνό μας ποτίστρα που καλύπτει τις ανάγκες τόσο των αδέσποτων όσο και των δεσποζόμενων ζώων, πρωτοβουλία που χαιρετίστηκε ενθέρμως από τους συμπολίτες μας.\nΔημιουργήθηκε και αποδόθηκε στους συμπολίτες μας ένας χώρος ειδικά σχεδιασμένος για τον καθημερινό περίπατο των δεσποζόμενων ζώων συντροφιάς, ως μία ακόμα προσπάθεια για την αναβάθμιση της καθημερινότητας και της ζωής της πόλης μας.\nΈγιναν διάφορες δράσεις και ειδική Διημερίδα για την ευαισθητοποίηση και ενημέρωση για θέματα σχετικά με τα αδέσποτα και δεσποζόμενα ζώα.\nΤα τελευταία χρόνια δίνεται ιδιαίτερη έμφαση στις στειρώσεις των αδέσποτων γατών, ένα θέμα που προβληματίζει καθημερινά τους περισσότερους Δήμους της χώρας.\nΑΠΟΛΟΓΙΣΜΟΣ 2014-2019 ΠΑΙΔΙΚΩΝ ΣΤΑΘΜΩΝ\nΑπαλλαγή πληρωμής τροφείων σε όσες οικογένειες έχουν έως 18.000 ευρώ ετήσιο οικογενειακό εισόδημα. Επί προηγούμενης Δημοτικής αρχής το όριο ήταν έως 10.000 ευρώ.\nΗλεκτρονικό σύστημα με πίνακες μοριοδότησης για απόλυτη διαφάνεια στην επιλογή των παιδιών προς φιλοξενία.\nΑναβάθμιση Διοικητικής υπηρεσίας και μεταφορά σε νέα γραφεία στο κέντρο της πόλης αποδεσμεύοντας τους χώρους στους Παιδικούς Σταθμούς της οδού Τρωάδος και της οδού Αισώπου.\nΕξοπλισμός και εγκατάσταση ηλεκτρονικών υπολογιστών στα κτίρια των Παιδικών Σταθμών και αγορά καινούριων για τα γραφεία της δίοικησης.\nΑδειοδότηση λειτουργίας όλων των κτιρίων των Παιδικών Σταθμών.\nΈγκριση πιστοποιητικών πυρασφάλειας σε όλες τις κτιριακές εγκαταστάσεις των ΠΑΙΣΔΑΠ (υπήρχε πυρασφάλεια μόνο στο Β’ Βρεφονηπιακό στη Λάδωνος που είχε λήξει το 2012).\nΔιαδικασία πρόσληψης επιπλέον 22 ατόμων μέσω του συνεχιζόμενου προγράμματος ΕΣΠΑ.\nΔιαδικασία πρόσληψης και μονιμοποίησης 40 μόνιμων υπαλλήλων όλων των ειδικοτήτων από την προκήρυξη θέσεων του 2009 και το 2010.\nΠρόσληψη 7 υπαλλήλων αορίστου χρόνου από δικαστικές αποφάσεις με τη συναίνεση της δικής μας Δημοτικής αρχής..\nΠρόσληψη 2 υπαλλήλων μέσω του Προγράμματος Μαθητείας.\nΔωρεάν χορήγηση για πρώτη φορά της γραφικής ύλης και απαλλαγή των γονέων για αυτή τη δαπάνη.\nΕξορθολογισμός των οικονομικών καταλόγων των τροφείων μετά από οικονομοτεχνική μελέτη.\nΑγορές ηλεκτρικών ειδών, επίπλων και ειδών ψυχαγωγίας άνω των 150.000 ευρώ.\nΑποζημιώσεις υπαλλήλων από παλαιές δικαστικές αποφάσεις ύψους περίπου 200.000 ευρώ.\nΕπίλυση των εκκρεμοτήτων μισθοδοσίας:\nΑύξηση του αριθμού των παιδιών που φιλοξενούνται δωρεάν μέσω του Προγράμματος ΕΣΠΑ.\nΠέρυσι φιλοξενούσαμε δωρεάν τα 365 παιδάκια (από τα 820 που είχαμε) μέσω ΕΣΠΑ.\nΟλοκληρώθηκε η διαδικασία αγοράς καινούριου λεωφορείου μεταφοράς νηπίων. Μια διαδικασία που καθυστέρησε όχι από δική μας υπαιτιότητα.\nΔημιουργούμε νέο παιδικό σταθμό στην οδό Αγίας Λαύρας ο οποίος θα λειτουργήσει την ερχόμενη άνοιξη με δυνατότητα φιλοξενίας 57 νηπίων.\nΠροσπάθεια εξάντλησης κάθε δυνατότητας για περιορισμό προστίμου ύψους 40.000 ευρώ της ΕΤΑΑ που οφείλεται σε εσφαλμένη απόφαση του Δ.Σ. των ΠΑΙΣΔΑΠ το 2013 επί προηγούμενης Διοίκησης σχετικά με τον αριθμό φιλοξενουμένων παιδιών μέσω ΕΣΠΑ.\nΠρόεδρος Παιδικών Σταθμών του Δήμου Αγίας Παρασκευής\nΒασική μέριμνα του παρόντος Δ.Σ. υπήρξε η σαφής διατύπωση της ταυτότητας του Νομικού Προσώπου, καθώς δεν πρόκειται για γενικό φορέα πολιτισμού, αλλά για Βιβλιοθήκη και Μουσείο με σαφείς σκοπούς και στόχους: Προώθηση του βιβλίου, τόνωση της φιλαναγνωσίας, ενίσχυση, προαγωγή και παραγωγή του λόγου προφορικού και γραπτού αφενός και αφετέρου διαχείριση Πολιτιστικής κληρονομιάς της πόλης με έμφαση στο έργο του σπουδαίου ζωγράφου και διανοητή Αλέκου Κοντόπουλου. Όπως γίνεται αντιληπτό, οι όποιες δράσεις προκύπτουν από την παραπάνω ταυτότητα και εξυπηρετούν τους σκοπούς και τους στόχους που έχουν τεθεί.\nΟρισμός ετήσιου αντικειμένου στο οποίο δίνεται έμφαση και τα επόμενα χρόνια συντηρείται κι ενισχύεται\n2016 Έτος παιδείας κι εκπαίδευσης\n2017 Έτος Πολιτιστικής κληρονομιάς και συγκέντρωσης ιστορικού αρχείου της πόλης\n2018 Έτος για τα άτομα με προβλήματα όρασης\n2019 Τεχνολογική ωρίμανση μουσείου και βιβλιοθήκης\nΣύγχρονα επιστημονικά και καλλιτεχνικά δεδομένα\nΑλληλεπίδραση: ζήτηση αλλά και χάραξη πολιτικής\nΠαραγωγή κι οχι απλώς διαχείριση Πολιτισμού\nΔικτύωση με φορείς και πρόσωπα της πόλης – διάχυση πολιτιστικού αγαθού στο κοινό της Αγίας Παρασκευής ευρυτερα\nΤο Νομικό πρόσωπο, εκτός από τον παραδοσιακό του ρόλο (δανεισμοί – επισκέψεις μουσείου) υλοποιεί ένα ευρύ πλέγμα πολιτιστικών και εκπαιδευτικών δραστηριοτήτων (με διαρκή αύξηση των τελευταίων, των ωφελούμενων, των δανεισμών αλλα και της απορροφητικότητας της επιδότησης του Δημου)\nΒιβλιοπαρουσιάσεις σε τρεις κύκλους\nΜάρτιος (ξενόγλωσση λογοτεχνία)\nΜάιος (Αγιοπαρασκευιώτες /ισσες συγγραφείς)\nΝοέμβριος (ελληνική λογοτεχνία)\n7 Λέσχες Ανάγνωσης μέσα κι έξω από τη Βιβλιοθήκη\nΠαιδικές λέσχες ανάγνωσης από το 2010 (δύο)\nΛέσχη των μεταφραστών\nΛέσχες ΚΑΠΗ (δύο)\n4 Εργαστήρια Βιβλίου διαφορετικών ειδών\nΔημιουργικής γραφής (πραγματοποιείται κάθε χρόνο)\nΜετάφρασης (από αγγλικά και γαλλικά σε ελληνικά, από ελληνικά σε γαλλικα)\nΣεμινάρια 6 διαφορετικών ειδών\nΤέχνης (νεοελληνικής, ευρωπαικής)\nΠολιτιστικές Συναντήσεις «Αλέκος Κοντόπουλος»\nΕικαστικές Συναντήσεις «Αλέκος Κοντόπουλος»\nΣάββατο στη βιβλιοθηκη\nΧριστούγεννα στην πολη\nΕικαστικά εργαστήρια στον κήπο του ζωγράφου\nΠρόγραμμα για Δημοτικά και Γυμνάσια στο χώρο της Βιβλιοθήκης και του Μουσείου\nΠρογράμματα Μουσείου για Δημοτικά και Γυμνάσια στην τάξη\nΗ εισήγηση της εφόρου της Δημοτικης Πινακοθήκης Λαμίας «Αλεκος Κοντοπουλος» που πραγματοποιήθηκε το 2015 την Παγκόσμια Ημέρα Μουσείων\nΕργαστήρι δημιουργικής γραφης για παιδιά «Στοιχειωμένη Καντάδα»\nΕγχειρίδια εργασίας για παιδιά Δημοτικού και Γυμνασίου, βασισμένα στο έργο του Αλέκου Κοντόπουλου\nΙστορικό Αρχείο της Πόλης\nΠροσπάθεια προσδιορισμού και έναρξη συγκέντρωσης Ιστορικού αρχείου της πόλης\nΠροετοιμάζονται δύο μεγάλες αναδρομικές εκθέσεις του Αλέκου Κοντόπουλου για το 2022 και το 2023\nΕπισκέψεις στη Δημοτική Βιβλιοθήκη\nΑπό βιβλιοθοικονόμους ξένων κρατών για ενημέρωση και μετάδοση καλών πρακτικών\nΚτιριακές Υποδομές και Υλικοτεχνικός Εξοπλισμός\nΣυντηρήσεις και ανακατασκευές κτιρίων\nΠρομήθεια μηχανολογικού και τεχνικού εξοπλισμού\nΑυτήν τη στιγμή υλοποιείται\nΑ) Ψηφιακή και τεχνολογική ωρίμανση Μουσείου και Βιβλιοθήκης\nΒ) Αναβάθμιση υπηρεσιών Βιβλιοθήκης προκειμένου να εξασφαλιστεί η πρόσβαση σε άτομα με μειωμένη κινητικότητα και προβλήματα όρασης.\nπαροχή υψηλού επιπέδου πολιτιστικό αγαθό σε μεγάλη μερίδα των κατοίκων\nπρογράμματα αντίστοιχα μεγάλων ιδρυμάτων\nαπό τοπικός φορέας πολιτισμού, πολιτιστικό ίδρυμα ολόκληρης της Αττικής\nΔΗΜΟΣ ΑΓΙΑΣ ΠΑΡΑΣΚΕΥΗΣ ΠΟΛΙΤΙΣΤΙΚΟΣ ΑΘΛΗΤΙΚΟΣ ΟΡΓΑΝΙΣΜΟΣ\nΣΥΝΟΠΤΙΚΗ ΠΑΡΟΥΣΙΑΣΗ ΠΕΡΙΟΔΟΥ\n(23 ΣΕΠΤ. 2014 – 29 ΑΥΓ.2019)\nΥΨΗΛΟΥ ΕΠΙΠΕΔΟΥ ΓΙΑ ΟΛΟΥΣ\nΣΕ ΣΥΝΕΡΓΑΣΙΑ ΜΕ ΤΟΥΣ ΦΟΡΕΙΣ ΤΗΣ ΠΟΛΗΣ\nΕΛΕΥΘΕΡΕΣ ΠΑΡΟΧΕΣ – ΜΕΙΩΜΕΝΑ ΔΙΔΑΚΤΡΑ\nΟπως είναι γνωστό, ο ΠΑΟΔΑΠ, ο οποίος προήλθε το 2011 από την συγχώνευση των νπδδ “ΟΑΝΔΑΠ” και “Πνευματικό Κέντρο Δήμου Αγίας Παρασκευής” (ΑΔΣ. 36/28.02.2011/ ΦΕΚ. Β. 621/18.4.2011), αποτελεί το βασικό πυλώνα ασκησης δημόσιων πολιτικών αθλητισμού και πολιτισμού στην πόλη μας. Στην αρμοδιότητα ή συναρμοδιότητα του ανήκουν οι ακόλουθες Δράσεις και Θεσμοί, κυρίως.\n1. Οι αθλητικές εγκαταστάσεις (δημοτικές ιδιόκτητες και παραχωρημένες και ιδιωτικές μισθωμένες)\nΚΛΕΙΣΤΟ ΓΥΜΝΑΣΤΗΡΙΟ ΚΑΛΑΘΟΣΦΑΙΡΙΣΗΣ – ΠΕΤΟΣΦΑΙΡΙΣΗΣ ΚΟΝΤΟΠΕΥΚΟΥ (Δωριέων και Κανάρη)\nΚΛΕΙΣΤΟ ΓΥΜΝΑΣΤΗΡΙΟ ΚΑΛΑΘΟΣΦΑΙΡΙΣΗΣ – ΠΕΤΟΣΦΑΙΡΙΣΗΣ – ΠΟΔΟΣΦΑΙΡΟΥ ΣΑΛΑΣ και εππλέον ΧΕΙΡΟΣΦΑΙΡΙΣΗΣ – ΑΝΤΙΠΤΕΡΙΣΗΣ (ΑΙΓΑΙΟΥ ΠΕΛΑΓΟΥΣ ΚΑΙ ΝΟΤΟΥ).\nΑΙΘΟΥΣΑ ΡΥΘΜΙΚΗΣ – ΕΝΟΡΓΑΝΗΣ ΓΥΜΝΑΣΤΙΚΗΣ (”)\nΑΙΘΟΥΣΑ ΓΥΜΝΑΣΤΙΚΗΣ ΚΑΙ ΧΟΡΟΥ (“)\nΥΠΑΙΘΡΙΟ ΓΗΠΕΔΟ ΜΠΑΣΚΕΤ (”).\nΔΥΟ ΑΝΟΙΚΤΑ ΓΗΠΕΔΑ ΑΝΤΙΣΦΑΙΡΙΣΗΣ (”)\nΑΝΟΙΚΤΟ επαγγελματικό ΓΗΠΕΔΟ ΠΟΔΟΣΦΑΙΡΟΥ (”)\nΚΛΕΙΣΤΟ ΓΥΜΝΑΣΤΗΡΙΟ ΕΝΟΡΓΑΝΗΣ Γυμναστικής και πλέον Τζούντο, Πάλης, Ταε κβο ντο, Ξιφασκίας, Ακροβατικής Γυμναστικής.\nΚλειστές αιθουσες πολλαπλών χρήσεων (Προγράμματα μαζικού αθλητισμού. ρυθμική γυμναστική, χορός, μυική ενδυνάμωση) (Αιγαίου Πελάγους και Νότου).\nΥπαίθρια Γήπεδα Καλαθοσφαιρισης Μανσούρη και Πευκακίων.\nΒΟΗΘΗΤΙΚΟ ΓΗΠΕΔΟ ΠΟΔΟΣΦΑΙΡΟΥ (Πάρκο ΚΩΤΣΗΣ)\nΑΙΘΟΥΣΑ ΓΥΜΝΑΣΤΙΚΗΣ οδού ΠΑΠΑΡΡΗΓΟΠΟΥΛΟΥ\nΑΙΘΟΥΣΑ ΓΥΜΝΑΣΤΙΚΗΣ οδού ΑΝΔΡΟΥΤΣΟΥ\nΓΗΠΕΔΟ ΑΝΤΙΣΦΑΙΡΙΣΗΣ ΚΟΝΤΟΠΕΥΚΟΥ.\nΚΛΕΙΣΤΗ ΑΙΘΟΥΣΑ ΤΟΞΟΒΟΛΙΑΣ (Πάρκο ΚΩΤΣΗΣ)\nΟι περισσότερες και σε κάθε περίπτωση οι πολυπληθέστερης χρήσης αθλητικές εγκαταστάσεις είναι αδειοδοτημένες και ασφαλείς ενώ ηδη ολοκληρώθηκε η ανανέωση των αδειοδοτήσεων. Ορισμένες εγκαταστάσεις που ηδη χρησιμοποιούνταν αδειοδοτήθηκαν για πρώτη φορά το 2015, ενώ προστέθηκαν και αλλες, οι οποίες αδειοδοτούνται για πρώτη φορά την περίοδο 2018-2019 με σκοπό την ασφαλή και σύγχρονη χρήση τους. Στις εγκαταστάσεις μας αναπτύσσονται τα αθλητικά προγράμματα από εξαίρετους μόνιμους και συμβασιούχους πτυχιούχους φυσικής αγωγής, προσλαμβανόμενους απευθείας από τον ΠΑΟΔΑΠ, με σχολαστική τήρηση των κριτηρίων του ΑΣΕΠ, στα οποία συμμετείχαν περίπου 1.000 αθλούμενοι με αντίτιμο ιδιαιτέρως ελκυστικό. Οι εγκαταστάσεις είναι κατά το μεγαλύτερο εύρος ωρών παραχωρημένες στους τοπικούς αθλητικούς συλλόγους, για την ανοδο του αθλητικού επιπέδου, αλλά και σε κοινές δραστηριότητες με την τοπική αθλητική, εκπαιδευτική και πολιτιστική κοινωνία, με την οποία υπάρχει αριστη συνεργασία, δεδομένου οτι ο Δήμος και ο ΠΑΟΔΑΠ παρέχουν προς τα αθλητικά σωματεία το σύνολο των αναγκαίων για την δραστηριότητα τους (ανακαίνιση, συντήρηση, φύλαξη, καθαρισμός και εν γένει δαπάνες λειτουργίας των εγκαταστάσεων).\n2. Τα Εργαστήρια Τέχνης (παιδικό και ενηλίκων). Κατά το καλλιτεχνικό – εκπαιδευτικό ετος 2017-2018, το σύνολο των μαθητών ανήλθε σε 321, εναντι 346 κατά το ετος 2016-2017. Ηδη, ο Οργανισμός προχώρησε σε μείωση των διδάκτρων περιόδου 2018 – 2019, και διεύρυνση των εκπτωτικών κατηγοριών κοινωνικής ευαισθησίας, δεδομένων των θετικών αποτελεσμάτων του ετους 2017-2018, με 319 σπουδαστές.\nΤο Ωδείο, το οποίο το 2017-2018 μαθήματα παρακολούθησαν 315 μαθητές. Ηδη, ο Οργανισμός προχώρησε στην αναβάθμιση της καλλιτεχνικής διεύθυνσης και σε αξιόλογη μείωση των διδάκτρων περιόδου 2018 – 2019, δεδομένων των θετικών αποτελεσμάτων του ετους 2017-2018.\nΟ ΔΗΜΟΤΙΚΟΣ ΘΕΡΙΝΟΣ ΚΙΝ/ΦΟΣ “ΘΑΝΑΣΗΣ ΒΕΓΓΟΣ” , ο οποίος από το 2015 εγκαταστάθηκε στο φυσικό χώρο του, στο Πάρκο ΣΤΑΥΡΟΣ ΚΩΤΣΗΣ, η πρωτοφανής επιτυχία που σημειώνει σε νέες εγκαταστάσεις και υποδομές, απολύτως ασφαλείς και λειτουργικές, με ελεύθερη είσοδο για ολους, πλήρη αδειοδότηση και με κιν/κες ταινίες υψηλού επιπέδου.\nΗ Φιλαρμονική, η οποία ενισχύθηκε με καλλιτέχνες και μουσικούς, προχώρησε σε πολλές εμφανίσεις, εντός και εκτός της πόλης, με διπλασιασμό της ετήσιας δαπάνης εναντι του 2014, με σκοπό να καλύψει τις ποικίλες πολιτιστικές, θρησκευτικές κλπ εκδηλώσεις των φορέων, του Δήμου κλπ\nΗ Παιδική Μπαντίνα\nΗ Μικτή Χορωδία ενηλίκων, της οποίας το υψηλότατο επίπεδο αναγνωρίζεται σε ολη τη χώρα\nΤο Διαδημοτικό Φεστιβάλ Ερασιτεχνικού Θεάτρου Δήμων Αττικής, με ελεύθερη πρόσβαση στην Θεατρική Τέχνη. Η εμφάνιση του θεατρικού σχήματος ¨ΘΕΑΤΡΟΠΟΙ”. Απόδοση στους πολίτες του χώρου του Πάρκου Γραβιάς και ενίσχυση των υποδομών και των εγκαταστάσεων θεατρικών παραστάσεων στο Πάρκο ΣΤΑΥΡΟΣ ΚΩΤΣΗΣ.\nΗ Γιορτή Μαζικού Αθλητισμού, ως επιστέγασμα της αθλητικής δραστηριότητας του Οργανισμού και των αθλουμένων, στην αθληση των οποίων απασχολούνται Γυμναστές που εχουν επιλεγεί με αξιοκρατικά κριτήρια.\nΗ ΑΘΛΗΣΗ ΣΤΑ ΣΧΟΛΕΙΑ, ενα ευρύ πρόγραμμα με την ΕΝΩΣΗ ΣΥΛΛΟΓΩΝ ΓΟΝΕΩΝ ΚΑΙ ΚΗΔΕΜΟΝΩΝ. Συγκρότηση Ομάδας Κρουστών.\nΗ επανένταξη του Οργανισμού από το 2015-2016 στα συγχρηματοδοτούμενα Προγράμματα Αθλησης για Ολους της Γ.Γ.Α., η οποία μας εδωσε τη δυνατότητα κάλυψης αναγκών και στα ΑΜΕΑ, ΠΑΙΣΔΑΠ, ΚΑΠΗ, Αθλοχώροι κλπ.\nΤο καλοκαιρινό αθλητικό ΚΑΜΠ στο οποίο εντάξαμε και τα Εργαστήρια Τέχνης με 600 παιδιά ετησίως.\nΗ ημέρα χορού\nΣυνδιοργανώσεις με τοπικούς φορείς, αθλητικές επιδείξεις, εσωτερικοί αγώνες. Σκοπός του Δήμου και του Οργανισμού είναι η ανάδειξη της πολιτιστικής φυσιογνωμίας με τη συμμετοχή ολων των συλλογικοτήτων. Η δημιουργία τοπικών πολιτιστικών γεγονότων, δράσεων και θεσμών\nΗ επίλυση -παρά τις γνωστές σε ολους γραφειοκρατικές αγκυλώσεις- πολλών καθημερινών αλλά κρίσιμων θεμάτων λειτουργίας, συντήρησης, φύλαξης, ασφάλειας, καθαρισμού. Σε αυτό συνετέλεσαν και οι νομοθετικές πρωτοβουλίες από το 2015 κι επειτα, με τις οποίες αποδεσμεύθηκαν οι προσλήψεις από τους ενδιάμεσους εργολαβικούς φορείς και ηρθη η απαγόρευση των προσλήψεων, η οποία είχε επιβληθεί το 2009-2010.


Είναι τέχνη τα trailers; Ναι ρε βρωμοελιτιστές της κακιάς ώρας, είναι τέχνη τα trailers. Πρώτα απ’ όλα, έχουν την δυνατότητα να κοπτοράβουν σε τέτοιο βαθμό σάπιες ταινίες ώστε να προκύπτουν υπέροχα 2λεπτα βίντεο που είναι εντυπωσιακό. Όχι, λοιπόν, ποτέ δεν είναι σωστό να περιμένεις πως μια ταινία με καλό trailer θα είναι απαραίτητα μια καλή ταινία, αλλά μπορείς πάντα να απολαύσεις ένα καλό trailer ως μίξη έργου τέχνης και χυδαίας διαφήμισης άσχετα με την ποιότητα της ταινίας.\nΜιας και λέμε για trailers, χτες απονεμήθηκαν για 20ή συνεχή χρονιά στο Λος Άντζελες τα Golden Trailer Awards, τα οποία βραβεύουν τα καλύτερα trailers κάθε κινηματογραφικής σεζόν. Μεγάλος νικητής της βραδιάς αποδείχτηκε το λατρεμένο John Wick 3, το οποίο απέσπασε το βραβείο του καλύτερου trailer αλλά και του καλύτερου trailer για ταινία δράσης, ενώ το πρώτο trailer του A Star Is Born απέσπασε το βραβείο καλύτερου trailer δραματικής ταινίας, με το επερχόμενο Once Upon a Time in Hollywood του Quentin Tarantino να φεύγει με το βραβείο καλύτερου teaser.\nΑνάμεσα στους υπόλοιπους νικητές βρίσκονται το Us του Jordan Peele, το Roma του Alfonso Cuaron, το Avengers: Endgame των αδερφών Russo και το The Favourite του Γιώργου Λάνθιμου. Αν κάτι μας έλειπε, ήταν μόνο το trailer για το νέο Godzilla, το οποίο ήταν ένα χάρμα οφθαλμών από μόνο του:\nTags: Golden Trailer Awards john wick John Wick: Chapter 3 – Parabellum


ΠΑΡΙΣΙ - ΓΑΛΛΙΚΗ ΓΛΩΣΣΑ\nΗ «ΠΟΛΗ ΤΟΥ ΦΩΤΟΣ», του έρωτα, της τέχνης, των γραμμάτων, της κοσμικής ζωής, της μαγικής Eurodisney, και των ατελείωτων απολαύσεων!\nΗ πόλη μουσείο, με τα ιστορικά και φημισμένα αξιοθέατα, Το παρελθόν της πόλης ξεπροβάλλει ολοζώντανο μέσα από τα μνημεία της: την Αψίδα του Θριάμβου, τον Πύργο του Άϊφελ, την Παναγία των Παρισίων, το Μουσείο του Λούβρου. Δίπλα σ' αυτά τα εντυπωσιακά οικοδομήματα που στέκονται αλώβητα στο πέρασμα των αιώνων ο επισκέπτης βρίσκει σήμερα τις τολμηρές δημιουργίες της σύγχρονης αρχιτεκτονικής όπως την πυραμίδα του Λούβρου ή την αψίδα της Defense, μια τετράγωνη αψίδα που βρίσκεται στην ίδια ευθεία με την Αψίδα του Θριάμβου στα Ηλύσια Πεδία και την αψίδα του Carrousel στο Λούβρο.\n1η ημέρα: ΠΤΗΣΗ ΓΙΑ ΠΑΡΙΣΙ Συγκέντρωση στο αεροδρόμιο και αναχώρηση για την πρωτεύουσα της Γαλλίας. Άφιξη, μεταφορά και τακτοποίηση στο ξενοδοχείο. Χρόνος ελεύθερος για μια πρώτη γνωριμία με την πόλη. Διανυκτέρευση.\n2η ημέρα: ΠΑΡΙΣΙ (Ξενάγηση πόλης) – ΜΟΝΜΑΡΤΗ Πρωινό και ξεκινάμε την ξενάγηση πόλης. Θα ξεκινήσουμε από τον ομφαλό της πόλης, την Παναγία των Παρισίων, ένα από τα πιο αντιπροσωπευτικά δείγματα της γοτθικής αρχιτεκτονικής με τα περίφημα βιτρό. Θα συνεχίσουμε με το ιστορικό πανεπιστήμιο της Σορβόνης για να φθάσουμε στο Πάνθεον, σημείο ταφής των επιφανέστερων Γάλλων, όπως ο Βίκτωρ Ουγκώ, ο Εμίλ Ζολά και το ζεύγος Κιουρί. Ακολούθως θα θαυμάσουμε τους κήπους, αγαπημένο σημείο των καλλιτεχνών και τα ανάκτορα του Λουξεμβούργου, χτισμένα στα πρότυπα της ιταλικής αναγέννησης, όπου στεγάζεται η Γερουσία της Γαλλίας. Έπειτα θα οδηγηθούμε στη γειτονιά Σαιν Ζερμαίν με τα δημοφιλή καφέ ντε Μαγκό και ντε Φλορ, αλλά και το ναό του Αγίου Γερμανού. Στη συνέχεια θα περάσουμε από το μουσείο Ορσαί με την πλουσιότερη συλλογή έργων της περιόδου του Ιμπρεσιονισμού, την πανέμορφη γέφυρα του Αλεξάνδρου Γʹ, σύμβολο της Γαλλορωσικής φιλίας, το Μέγαρο των Απομάχων, τον τάφο του Ναπολέοντα Αʹ για να ολοκληρώσουμε την πορεία μας στη νότια όχθη του Σηκουάνα με το σήμα κατατεθέν της πόλης, τον Πύργο του Άιφελ, τον οποίο θα αποθανατίσουμε από το Τροκαντερό. Συνεχίζοντας τη ξενάγησή μας στη βόρεια πλέον όχθη του ποταμού θα θαυμάσουμε την Πλατεία του Αστέρα, όπου κυριαρχεί η μεγαλύτερη σε όγκο Αψίδα θριάμβου στον κόσμο και αποτελεί αφετηρία της πολυτραγουδισμένης λεωφόρου των Ηλυσίων Πεδίων. Στην Πλατεία Ομονοίας θα δούμε το Γαλλικό Κοινοβούλιο, τον οβελίσκο του Λούξορ, τις μπαρόκ Φοντάνες του Μπερνίνι, τους κήπους του Κεραμικού και τον Πορτοκαλεώνα. Προσεγγίζοντας το εμπορικό κέντρο της πόλης θα περάσουμε από το Ναό της Αγίας Μαγδαληνής και την Όπερα Γκαρνιέ, Εθνική Ακαδημία της Μουσικής και την Πλατεία Βαντόμ έχοντας πάρει μόνο μια μικρή γεύση της απερίγραπτης ομορφιάς της Πόλης του Φωτός. Στην συνέχεια ελεύθεροι στο κέντρο για να επισκεφτείτε την πλούσια αγορά της πόλης με τα δεκάδες πολυκαταστήματα. Το βράδυ σας προτείνουμε ένα νυχτερινό γύρο πόλης (προαιρετικά) όπου θα θαυμάσουμε φωτισμένα τα κυριότερα μνημεία της πόλης και στη συνέχεια θα ακολουθήσει ανάβαση στο ψηλότερο φυσικό σημείο της πόλης, το λόφο της Μονμάρτης, όπου κυριαρχεί η βασιλική Σακρ Κερ, η πλατεία των υπαίθριων ζωγράφων και η οικεία του Σαλβατόρ Νταλί, γνωρίζοντας ένα μέρος της νυχτερινής ζωής της πόλης που δεν κοιμάται ποτέ.\n3η ημέρα: ΠΑΡΙΣΙ - ΛΟΥΒΡΟ - ΒΕΡΣΑΛΛΙΕΣ - ΚΡΟΥΑΖΙΕΡΑ ΣΗΚΟΥΑΝΑ Μετά το πρωϊνό θα μεταφερθούμε στο Λούβρο, όπου και θα ξεναγηθούμε στο πιο λαμπρό μουσείο του κόσμου. Εκεί μαζί με τα άλλα εκθέματα, μας περιμένουν οι τρεις Βασίλισσες του παλατιού, η Αφροδίτη της Μήλου, η Νίκη της Σαμοθράκης και η αινιγματική Τζοκόντα του Λεονάρντο Ντα Βίντσι. Στη συνέχεια θα αναχωρήσουμε προαιρετικά για τα ανάκτορα των Βερσαλλιών που αποτέλεσαν το πρότυπο των περισσοτέρων Βασιλικών Οίκων της Ευρώπης. Θα θαυμάσουμε την Αίθουσα των Κατόπτρων όπου υπογράφηκε η συνθήκη των Βερσαλλιών, τα ιδιαίτερα διαμερίσματα του Λουδοβίκου του 14ου του Βασιλιά Ήλιου, της Μαρίας Αντουανέτας και θα περπατήσουμε στους καταπληκτικούς κήπους των ανακτόρων, που θα μας μεταφέρουν σε άλλες εποχές. Στην συνέχεια ελεύθεροι στο κέντρο της. Το απόγευμα σας προτείνουμε να απολαύσετε μια μαγευτική κρουαζιέρα στο Σηκουάνα.\n4η ημέρα: ΠΑΡΙΣΙ - DISNEYLAND (Προαιρετική) Μετά το πρωϊνό θα αναχωρήσουμε για τη χώρα του παραμυθιού, την εξωπραγματική Disneyland. Εκεί θα ζήσουμε στιγμές χαράς στα θεάματα και στα διάφορα παιχνίδια του πάρκου. Ελευθερώστε το μικρό παιδί που κρύβετε μέσα σας απολαμβάνοντας τα χρώματα και τις φιγούρες που μας μεγάλωσαν. Ζήστε για λίγο στην εποχή του Φαρ Ουέστ με τα ποταμόπλοια και τα φαράγγια, επισκεφθείτε το νησί των πειρατών με τους θησαυρούς και τα μυθικά παζάρια. Γευματίστε σε ένα από τα 29 εστιατόρια και επισκεφθείτε τον μαγικό κόσμο της Ωραίας Κοιμωμένης, της Χιονάτης και των 7 νάνων, του Πινόκιο και του Πήτερ Παν. Ταξιδέψτε στο Visionarium, με τον Ιούλιο Βερν, ριψοκινδυνέψτε ένα ταξίδι μεταξύ μετεωριτών και διαστημοπλοίων στο STAR TOUR. Αργά το απόγευμα αναχώρηση και επιστροφή στο ξενοδοχείο μας.\n5η ημέρα: ΠΑΡΙΣΙ - ΠΤΗΣΗ ΕΠΙΣΤΡΟΦΗΣ Πρωινό και λίγος χρόνος ελεύθερος . Αποχαιρετώντας το Παρίσι θα αναχωρήσουμε για το αεροδρόμιο και την πτήση της επιστροφής.\nΣτην εκδρομη περιλαμβάνονται\nΑεροπορικά εισιτήρια οικονομικής θέσης - Διαμονή σε 3* ξενοδοχείο (4) διανυκτερεύσεις με πρωινό buffet Μεταφορές από και προς το αεροδρόμιο -Πανοραμική ξενάγηση πόλης Ταξιδιωτικά έντυπα -Ασφάλεια αστικής ευθύνης tour operator-Τοπικός ελληνόφωνος συνοδός / αντιπρόσωπος. ΦΠΑ -Δωρεάν 1 άτομο ανά 20 πληρωτέα.\nΕκτίμηση τιμής πώλησης ανάλογα με τις συμμετοχές : 420 ευρώ\nMazi Travel & Events. \_ Κατηγορίες \_ Όλα τα ταξίδια \_ Ταξίδια για Φροντιστήρια \_ Παρίσι εκδρομή για Φροντιστήρια Γαλλικής γλώσσας


Ποιος Έλληνας ηθοποιός κόντεψε να πνιγεί κάνοντας σερφ στο Μαρόκο; | FreddoNews Ποιος Έλληνας ηθοποιός κόντεψε να πνιγεί κάνοντας σερφ στο Μαρόκο; | FreddoNews\nΠοιος Έλληνας ηθοποιός κόντεψε να πνιγεί κάνοντας σερφ στο Μαρόκο;\nBy Freddo News / Published on Τρίτη, 08 Μαρ 2016 17:50 ΜΜ / Δεν επιτρέπεται σχολιασμός στο Ποιος Έλληνας ηθοποιός κόντεψε να πνιγεί κάνοντας σερφ στο Μαρόκο; / 1985 views\nΟ γνωστός ηθοποιός βρέθηκε καλεσμένος στο «Πρωινό» και μίλησε για την εμπειρία του πριν μερικά χρόνια, που παραλίγο να του στοιχίσει την ζωή.\n«Έχω πάει να πνιγώ στο Μαρόκο» και πρόσθεσε πως δεν είχε κλείσει καλά το φερμουάρ της στολής του με αποτέλεσμα να μπει αρκετό νερό μέσα, να βαρύνει και να κοντέψει να πνιγεί. Ένα μεγάλο κύμα τον πέταξε σε κάποια βράχια και έτσι σώθηκε.\nΩστόσο ο Γιώργος Χρανιώτης αναφέρθηκε μεταξύ άλλων και στην καύση νεκρών, τονίζοντας: «Στην Ινδία ήταν πολύ ωραία η εμπειρία γιατί έτυχε να δω μια καύση μπροστά μου και μου άρεσε πολύ το κλίμα γιατί ήταν πολύ ευχάριστο. Δηλαδή, ακόμα και οι συγγενείς του θανόντα… η ατμόσφαιρα ήταν πάρτι. “Α, πέθανε ο φίλος μας, ο ξάφερφός μας… Ελάτε εδώ να σας βάλουμε λίγο φαγητό να καθίσετε μαζί μας”. Υπήρχε ένα μειδίαμα, ένα χαμόγελο στο όλο πράγμα και κανένας θρήνος… (Όταν πεθάνω) Θα ήθελα πολύ να γίνει ένα πάρτι, να παιχτεί μουσική να γιορτάσουν.. Ο θάνατος είναι ευχάριστος όπως και η ζωή».\nTagged as: ΓΙΩΡΓΟΣ ΧΡΑΝΙΩΤΗΣ ΙΝΔΙΑ ΜΑΡΟΚΟ ΠΝΙΓΜΟΣ ΣΕΡΦ


14 γεγονότα για το ανθρώπινο σώμα που θα σας βοηθήσουν να έχετε καλύτερη υγεία - Toftiaxa.gr\nby toftiaxa.gr 24 Μαρτίου, 2019, 4:17 μμ\nΤα συμπληρώματα διατροφής μπορεί να είναι ακόμα και επικίνδυνα για την υγεία μας.\nΜια 20ετης έρευνα σχετικά με τα συμπληρώματα βιταμινών έδειξε ότι οι άνθρωποι που παίρνουν πολλά συμπληρώματα έχουν μεγαλύτερο κίνδυνο να εμφανίσουν καρκίνο.\nΔιαβάστε επίσης – Αυτό συμβαίνει στο σώμα σας 10 ώρες μετά από την εφαρμογή του βερνικιού νυχιών\nΔιαβάστε επίσης – Όταν ο χάρτης του προσώπου σου, σου αποκαλύπτει τα όργανα του σώματος\nΤις περισσότερες φορές, η κακή αναπνοή προκαλείται από οδοντικά προβλήματα.\nΜερικές φορές, όταν ένας άνθρωπος έχει κάποιο πρόβλημα με όργανα, όπως τα νεφρά και το έντερο η κακή αναπνοή μπορεί να είναι σύμπτωμα, αλλά δεν θα είναι το μοναδικό.\nΤο τρέξιμο δεν επιβαρύνει τα γόνατά σας, αν το κάνετε σωστά. Μην τρέχετε ξυπόλυτοι και επιλέξτε άνετα παπούτσια.\nΟι αρχάριοι δεν πρέπει να τρέχουν πάνω από 3-4 φορές την εβδομάδα.\ndepositphotos / brightside\nΤο μόνο που μπορείτε να κάνετε είναι να έχετε ένα πλήρες σετ αντιμυκητιακών φαρμάκων.\nΕπίσης, μπορείτε να δοκιμάσετε και μια απλή συνταγή: αναμίξτε ένα μέρος ξύδι με 2 μέρη νερό και βάλτε το πόδι σας μέσα στο μείγμα για 20 λεπτά κάθε μέρα. Μετά από μια βδομάδα θα παρατηρήσετε την αλλαγή.\nPrevious article 10 παράξενες θεραπείες ομορφιάς που χρησιμοποιούν οι διάσημοι στο Χόλιγουντ\nNext article 6 ξεχωριστές προτάσεις για σκορδαλιά!


Διατροφη | A Listly List\nΗ σωστή διατροφή, εργαλείο για μια καλή υγεία.\nΤζίνσενγκ (Ginseng), η "ανθρώπινη ρίζα" που σας ξανανιώνει\nΈνα φυτό που μοιάζει με άνθρωπο και αναζωογονεί τους αρρώστους, τους ηλικιωμένους, όσους βρίσκονται σε ανάρρωση και όσους αισθάνονται κόπωση. Αποτελεί το μεγαλύτερο μύθο στην ιστορία της ιατρικής επιστήμης. Σήμερα, είναι το πλέον χρησιμοποιούμενο ιατρικό φυτό παγκοσμίως.  Το Τζίνσενγκ διεγείρει το νευρικό σύστημα, τόσο του σώματος όσο και του πνεύματος.\nΥπάρχει μια δίαιτα που δεν είναι πολύ γνωστή αλλά σας επιτρέπει να τρώτε τα πάντα, αρκεί τα τρόφιμα που επιλέγετε να είναι καλής ποιότητας. Η δίαιτα αυτή ονομάζεται χρονοδιατροφή. Δεν θα χρειαστεί να στερηθείτε τα παρακάτω φαγητά: Μουσακάς Παστίτσιο Κοκορέτσι Παπουτσάκια Αρνί Φρικασέ Στιφάδο Κοτόπουλο στο Φούρνο με Πατάτες Σας ενθαρρύνει μάλιστα να τρώτε και ένα χορταστικό σνακ.\nΕάν βρεθήκατε σε αυτή τη σελίδα επειδή έχετε ακούσει για τα οφέλη του κρεμμυδιού για την υγεία και θέλετε να μάθετε περισσότερα, ετοιμαστείτε να εκπλαγείτε! Εάν δεν καταναλώνετε κρεμμύδια, μετά την ανάγνωση του συγκεκριμένου άρθρου σίγουρα θα ξεκινήσετε!\nΟ κουρκουμάς ή κιτρινόριζα χρησιμοποιείται στην Ινδία εδώ και χιλιετίες μέσα στα κάρυ, αυτά τα σύνθετα μείγματα μπαχαρικών που μετατρέπουν το φαγητό σε συμφωνία γεύσεων. Ωστόσο, ο κουρκουμάς δεν έχει σχεδόν καμία γεύση σε σύγκριση με τα άλλα μπαχαρικά που συνθέτουν τα κάρυ (κύμινο, κόλιανδρο, κάρδαμο, κόκκινο τσίλι, τζίντζερ, κανέλα, γαρίφαλο, κ.λπ.).\nΗ γεύση της πιπερόριζας είναι ιδιαίτερη. Χρησιμοποιείται ευρέως σε πολλά γεύματα, από ορεκτικά, κυρίως πιάτα και γλυκά. Χρησιμοποιείται σε όλες τις κουζίνες παγκοσμίως σε θαλασσινά, στη ζαχαροπλαστική ακόμα και σε μπισκότα. Επίσης φημολογείται ότι έχει ευεργετικά πλεονεκτήματα για την υγεία μας....\nΘέλετε να χάσετε μερικά κιλά χωρίς να κάνετε δίαιτα με μια διατροφή για χάσιμο λίπους; Είναι εύκολο με αυτές τις τροφές που καίνε λίπος, τις οποίες θα πρέπει να προτιμούμε στη διατροφή μας! Κατ' εξοχήν παγίδα των λιπών, το μήλο αποτελεί επίσης φυσικό κατασταλτικό της όρεξης! Οι διαιτητικές του αρετές δεν χρειάζονται απόδειξη.\nΥπάρχουν ορισμένες τροφές που μπορούν να σας βοηθήσουν να κάψετε θερμίδες. Το καλό με αυτές τις τροφές είναι όχι μόνο ότι είναι υγιεινές, αλλά ότι είναι και πολύ νόστιμες. Απλά προσθέστε τες στο μενού σας και θα δείτε εκπληκτικές αλλαγές. Εάν επιθυμείτε να επιταχύνετε τα αποτελέσματα, τότε θα πρέπει να προσθέσετε και την σωματική άσκηση στην καθημερινή σας ρουτίνα.\nΟ καφές, σύμφωνα με τον ιστορικό Antoine Faustus Nairon , ανακαλύφθηκε από κατσίκες στην Αιθιοπία. Ένας βοσκός, ο Kaldi, έριξε στη σόμπα το κλαδί ενός θάμνου. Οι σπόροι ψήθηκαν διαδίδοντας μια εύγευστη τσίκνα. Οι κατσίκες όρμησαν να δοκιμάσουν. Το αποτέλεσμα ήταν να μην κοιμηθούν όλη νύχτα από τη διέγερση που τους προκάλεσαν οι σπόροι.\nΑντιμετωπίζοντας φαινόμενα όπως το υπερβολικό βάρος, η υπέρταση και ο διαβήτης, που έχουν λάβει την έκταση επιδημίας, αρχίσαμε να φοβόμαστε τα πολύ πλούσια, πολύ θερμιδογόνα προϊόντα Όμως, όπως γενικώς παραπονιούνται όσοι ξεκινούν δίαιτα, το πρόβλημα είναι πως " ό, τι είναι νόστιμο είναι και απαγορευμένο"!\nΔυσκοιλιότητα, χοληστερίνη, εξάψεις, καρκίνος... Στον λιναρόσπορο αποδίδονται πολλές θαυματουργές ιδιότητες. Το blog e - diatrofi σας ενημερώνει σχετικά. Πλούσιοι σε φυτικές ίνες, οι σπόροι του λιναριού έχουν καθαρτική δράση. Διευκολύνουν την εκκένωση του εντέρου και συνιστώνται σε περιπτώσεις χρόνιας δυσκοιλιότητας. Δοσολογία: Βάζετε ένα κουταλάκι του καφέ λιναρόσπορο μέσα σε ένα ποτήρι νερό και το αφήνετε να σταθεί όλη τη νύχτα.\nΗ ζάχαρη αποτελεί νεοφερμένο συστατικό στην ανθρώπινη διατροφή. Πριν από την ανάπτυξη της γεωργίας, 10.000 χρόνια πριν, οι πρόγονοί μας τρέφονταν με πρασινάδες, ρίζες, ξηρούς καρπούς, φρούτα, λίγα αυγά, ψάρια, οστρακοειδή και ζώα ―των οποίων έτρωγαν τα εντόσθια που ήταν πλούσια σε λιπαρά. Αλλά δεν έτρωγαν ζάχαρη!\nΛαδι καρυδας, ιδιότητες και οφέλη για την υγεία\nΠεριεχόμενο: Οι διαιτολόγοι το αντιμετώπιζαν ανέκαθεν με δυσπιστία εξαιτίας της υψηλής του περιεκτικότητας σε κορεσμένα λιπαρά. Τώρα, ωστόσο, το λάδι ή λίπος καρύδας υπάρχει στα ράφια όλων των καταστημάτων με βιολογικά είδη, σε μερικά φαρμακεία και θα το βρείτε ακόμη και στα σούπερ μάρκετ. Οι πωλήσεις του ελαίου καρύδας έχουν ανοδική πορεία.\nΗ διατροφή παίζει πρωταρχικό ρόλο στην υγεία του προστάτη, καθώς συμβάλλει στην εξάλειψη του κινδύνου να αυξηθεί το μέγεθός του ή να προκληθούν επιπλοκές. το σωματικό βάρος συνδέεται άμεσα με το μέγεθος του προστάτη.\nΜήπως αισθάνεστε ξαφνική κούραση μετά το μεσημεριανό φαγητό; Ζεσταίνεστε, τα βλέφαρά σας βαραίνουν· ακόμη και κατά τη διάρκεια μιας συνάντησης είναι αδύνατον να αντισταθείτε σε αυτή την κόπωση που σας καταλαμβάνει, σας αποκοιμίζει! Πολλοί άνθρωποι αντιμετωπίζουν αυτή την κατάσταση. Θεωρούν ότι είναι φυσιολογική. Μα όχι, δεν είναι φυσιολογική.\nΕδώ θα βρείτε μια απλή λύση να κάψετε θερμίδες χωρίς να κουραστείτε ή να κάνετε σειρές εξαντλητικών ασκήσεων. Οι ερευνητές έχουν ανακαλύψει ότι το σώμα αυξάνει το κάψιμο θερμίδων όταν πίνουμε... ... πράσινο τσάι! Δεν παρουσιάζουμε πια το πράσινο τσάι - το αστέρι των ροφημάτων.\nΕάν θέλετε να αποκομίσετε το μέγιστο όφελος από τις βιταμίνες και τα συμπληρώματα διατροφής, τότε η λήψη τους τη σωστή ώρα της ημέρας μπορεί να κάνει τη διαφορά. Ο οδηγός αυτός συνδυάζει ένα σύνολο μελετών που ρίχνει φως στους συνδυασμούς που πρέπει να αποφεύγουμε, ποιες κάψουλες πρέπει να προσλαμβάνουμε με φαγητό και ποιες πριν το πρωινό.\nΗ υπερβολική ηλιοφάνεια του καλοκαιριού ευθύνεται για την ξηρή επιδερμίδα, τα ξηρά μαλλιά, για τις οφθαλμικές βλάβες και άλλες παθήσεις. Αν δεν λαλήσει ο τζίτζικας δεν είναι καλοκαίρι.... και αυτό ισχύει μέχρι να παρατηρήσετε τι έχει προκαλέσει ο ήλιος στο σώμα σας.\nΣε μερικές εβδομάδες θα πρέπει να γδυθείτε και να σκεφτείτε τι μαγιό θα φορέσετε στις διακοπές σας. Είναι αυτή η στιγμή που θα πρέπει να αντιμετωπίσετε το θέαμα των αντιπαθητικών παχακίων που καταστρέφουν το ηθικό σας και αυτή η φοβερή κυτταρίτιδα που θα θέλατε τόσο να κρύψετε!


Για οπισθοχώρηση που βλάπτει σοβαρά την οικονομία, κατηγορεί το ΠΑΣΟΚ την κυβέρνηση\n Αισιόδοξος ότι «είμαστε πολύ κοντά σε μια συμφωνία» δήλωσε ο Γ. Κατρούγκαλος\n «Μάθημα στρατηγικής» για τους Ευρωπαίους, η σθεναρή αντίσταση του Αλ.Τσίπρα προς τους πιστωτές, εκτιμά η γαλλική «Λα Τριμπύν»\n«Πέρασε ακόμη μια εβδομάδα με την κυβέρνηση-αιώρα να μην μπορεί να ισορροπήσει. Πηγαίνει συνεχώς πίσω-μπρος νομίζοντας ότι προχωρά, ενώ οπισθοχωρεί βλάπτοντας βαθειά την οικονομία» αναφέρεται σε ανακοίνωση του γραφείου Τύπου του ΠΑΣΟΚ.\nΣτην ανακοίνωση σημειώνεται ακόμη πως η κυβέρνηση «διατείνεται (γαλλιστί πλέον) ότι με το πηγαινέλα ζαλίζει την ΕΕ και το ΔΝΤ, ενώ στην πραγματικότητα θέλει απλώς να αποκοιμίσει τα παραπλανημένα στελέχη της. Φαντασιώνεται ότι παίζει παιχνίδια συσχετισμών σε πανευρωπαϊκό επίπεδο, ενώ έχει ήδη κρεμάσει τη χώρα στο χείλος του γκρεμού, ευχόμενη ενδόμυχα αυτοί που κατηγορεί -ΕΕ και ΔΝΤ- να απλώσουν την τελευταία στιγμή δίχτυ προστασίας».


Ο Covid-19 και οι ψυχολογικές επιπτώσεις στα παιδιά - BEST TV Καλαμάτα\nΗ πανδημία του κορωνοϊού δεν θα μπορούσε να αφήσει ανεπηρέαστα τα παιδιά, όλων των ηλικιών. Στις αρχές του 2020 ένας νέος ιός εμφανίστηκε στις ζωές και στην καθημερινότητα εκατομμυρίων ανθρώπων παγκοσμίως. Ο ιός αυτός ήρθε να πλήξει την σωματική υγεία αρχικά. Αλλά καθώς οι μήνες περνούν, βλέπουμε πως επηρεάζει όλους τους τομείς της ανθρώπινης δραστηριότητας (εκπαίδευση, εργασία, προσωπική ελευθερία κ.α.). Η ψυχική υγεία δεν θα μπορούσε να μείνει ανεπηρέαστη.\nΓράφει η ψυχολόγος Μαριάνθη Σπουργίτη\nΣε μια προσπάθεια περιορισμού της μετάδοσης της νόσου, πολλές κυβερνήσεις αποφάσισαν το κλείσιμο των εκπαιδευτικών ιδρυμάτων και τον περιορισμό παιδιών και εφήβων στο σπίτι. Τα δια ζώσης μαθήματα μετατρέπονται σε ηλεκτρονικά μαθήματα, μέσω τηλεοπτικών εκπομπών και διαδικτύου. Αν και γίνονται προσπάθειες να διατηρηθεί μια “κανονικότητα”, ο περιορισμός των παιδιών στο σπίτι έχει σοβαρές επιπτώσεις στη σωματική και πνευματική υγεία των παιδιών.\nΕΘΙΣΜΟΣ ΠΑΙΔΙΑ ΠΑΝΔΗΜΙΑ ΨΥΧΙΚΗ ΥΓΕΙΑ\nΆμεση ανίχνευση του COVID-19 με το κινητό σε μόλις 3 λεπτά!\n13 Ιουνίου 2021 1:00 μμ\nΠανελλήνιες 2021: 15 tips για την ώρα της εξέτασης – Τι κάνεις αν “μπλοκάρεις” – Η παγίδα των “εύκολων” θεμάτων και τα… SOS\n11 Ιουνίου 2021 2:43 μμ\n10 Ιουνίου 2021 7:17 μμ


Παρέμβαση αιρετών της ΛΑ.Σ. για τη λειτουργία των δημοτικών βρεφικών και παιδικών σταθμών - AgrinioNews\nΠαρέμβαση αιρετών της ΛΑ.Σ. για τη λειτουργία των δημοτικών βρεφικών και παιδικών σταθμών\n24 Ιουνίου 2016, 2:34 μμ\nΠαρέμβαση των δημάρχων που εξελέγησαν με τη Λαϊκή Συσπείρωση, προς την ΚΕΔΕ και την κυβέρνηση, για τη λειτουργία των βρεφονηπιακών σταθμών μετά την αλλαγή στον τρόπο χρηματόδοτησής τους.\nΤην παρέμβαση προσυπογράφουν και οι δημοτικοί σύμβουλοι δήμων Αιτωλοακαρνανίας που εξελέγησαν με τη Λαϊκή Συσπείρωση.\n«Είμαστε ήδη στο τέλος του Ιούνη και από τα δημοσιεύματα του Τύπου μαθαίνουμε ότι το Πρόγραμμα “Εναρμόνισης επαγγελματικής και οικογενειακής ζωής” που για χρόνια ερχόταν να ενισχύσει τη λειψή από το κράτος χρηματοδότηση των δημοτικών βρεφικών και παιδικών Σταθμών και των ΚΔΑΠ – ΑΜΕΑ αλλάζει ως προς τη μορφή του και μειώνεται παραπέρα η χρηματοδότησή του.\nΤο αποτέλεσμα θα είναι ακόμη λιγότερα παιδιά και οικογένειες να μπορούν να βρουν μια θέση στους βρεφικούς και παιδικούς σταθμούς, στα ΚΔΑΠ και ΚΔΑΠ – ΑΜΕΑ. Πρόβλημα που μεγεθύνεται αφού όλοι γνωρίζουμε ότι σταθερά μειώνονται οι ΚΑΠ ως προς τη λειτουργία αυτών των δομών από τότε που πέρασαν στην ευθύνη των Δήμων.\nΟμως πιο επικίνδυνη θεωρούμε την αλλαγή που επέρχεται στο χαρακτήρα και τη μορφή του προγράμματος, με βάση τις εξαγγελίες των αρμόδιων υπουργείων. Για πρώτη φορά η χρηματοδότηση (voucher) θα πηγαίνει στον ωφελούμενο και όχι στη δομή (δημόσια ή ιδιωτική), όπως γινόταν μέχρι σήμερα και που ως διαδικασία διασφάλιζε να στηρίζονται κύρια οι δημόσιες – δημοτικές δομές.\nΑλήθεια, μα δεν γνωρίζει η ηγεσία της ΚΕΔΕ ότι μια τέτοια “παραχώρηση”, με βάση τα δεδομένα και τη μορφή του προγράμματος σημαίνει ότι πολλά από τα παιδιά που σήμερα υποδέχονται οι δημοτικοί σταθμοί, εκτός του προγράμματος, θα εκδιωχτούν; Δεν γνωρίζει ότι αν επικρατήσει η λογική των εξαγγελιών της κυβέρνησης θα ξεθεμελιωθεί και η λειτουργία και ο χαρακτήρα τους σαν παιδαγωγικές δομές; Δεν κατανοούν ότι οι παιδικοί σταθμοί θα μετατραπούν σε parking βρεφών και νηπίων που θα κυνηγάνε κάθε χρόνο ως ευκαιρία κάποιες ελάχιστες από τις πιο τσακισμένες οικογένειες;\nΚαλούμε την ΚΕΔΕ, έστω και την τελευταία στιγμή, να απορρίψει την αντιδραστική ανατροπή που φέρνει η κυβέρνηση με τις εξαγγελίες της για το συγκεκριμένο πρόγραμμα!\nΠροηγούμενο: Στο 4ο Διεθνές Φεστιβάλ Φιλαρμονικών Ορχηστρών ο Δήμος Αγρινίου\nΕπόμενο: Με μοναδικό τρόπο τίμησαν τον Ανδρέα Παπανδρέου στο Μεσολόγγι


Αποφράξεις Ελευσίνα ... για αποφρακτικές καταστάσεις που χρήζουν άμεσης αντιμετώπισης Αποφράξεις Ελευσίνα ... για αποφρακτικές καταστάσεις που χρήζουν άμεσης αντιμετώπισης\nΣυνεχώς εκπαιδευόμενο προσωπικό με άριστη εξειδίκευση στις αποφράξεις\nΑψεγάδιαστη οργάνωση, καθώς διαθέτουμε πολυάριθμα συνεργεία που μας επιτρέπουν να είμαστε στο πλευρό σας ανά πάσα στιγμή\nσύγχρονα μηχανήματα απόφραξης\nμηχανήματα αποκοπής ριζών από δέντρα που εισχωρούν στις αποχετεύσεις και στα φρεάτια, κάνοντας τη λειτουργία τους δύσκολη και πολλές φορές καταστρέφοντας τα\nειδικά διαμορφωμένες κάμερες, τις οποίες εισχωρούμε βαθιά στις σωληνώσεις και τους αγωγούς, προκειμένου να εντοπίσουμε την καρδιά του προβλήματος και το επακριβές σημείο της φραγής\nΠρώτο μέλημα μας είναι να επιλύσουμε το πρόβλημα σας αποτελεσματικά, αλλά κυρίως μόνιμα. Δεν θεωρούμε επιτυχία μια προσωρινή λύση, αλλά μια λύση που θα σας κάνει να ξεχάσετε το ζήτημα των αποφράξεων μακροπρόθεσμα. Οι εργασίες μας περιλαμβάνουν τα εξής:\nΑνάλυση του προβλήματος και εντοπισμός του σημείου που προκάλεσε τη φθορά.\nΠεριγραφή στον πελάτη της φύσεως του προβλήματος, αλλά και των τρόπων με τους οποίους μπορούμε να το επιδιορθώσουμε.\nΕπιλογή της καλύτερης για εσάς λύσης, ύστερα από συνεννόηση μαζί σας και πραγματοποίηση της απόφραξης με απίστευτη προσοχή για την αποφυγή περαιτέρω φθορών από σφάλμα.\nΓια να μην ξανά ταλαιπωρήστε! Προφανώς δεν θα θέλατε να ζήσετε ξανά την εμπειρία μιας απόφραξης στο μέλλον. Σίγουρα είστε έξυπνος και προνοητικός άνθρωπος. Αν ναι, τότε αφήστε σε εμάς την συντήρηση του δικτύου σας και απαλλαγείτε μια και καλή από το πρόβλημα που λέγεται απόφραξη. Συνοπτικά αναλαμβάνουμε:\nτην επιθεώρηση του δικτύου σας ανά τακτά χρονικά διαστήματα\nτον προληπτικό καθαρισμό του οριζόντιου δικτύου σας σε ετήσια, τριμηνιαία ή και μηνιαία βάση, σύμφωνα με τις ανάγκες και τις προτιμήσεις σας\nτον καθαρισμό ολόκληρης της στήλης της αποχέτευσης, αλλά και των σιφονιών σας\nτον καθαρισμό του συστήματος της αποχέτευσης σας και των στηλών που συνδέονται με το μπάνιο σας, την λεκάνη, το νιπτήρα κτλ.\nΤην εκκένωση βόθρων παντός τύπου (σηπτικών και απορροφητικών)\nΔυστυχώς ακόμα και στην περιοχή της Ελευσίνας είναι εμφανές πως οι κάτοικοι της αντιμετωπίζουν κάθε χειμώνα, ύστερα από ισχυρές βροχοπτώσεις, πλημμυρισμένα υπόγεια, ασανσέρ, πάρκινγκ, φρεάτια κτλ. Τα σύγχρονα εργαλεία άντλησης υδάτων που διαθέτουμε όμως, είναι ικανά να απορροφήσουν οποιαδήποτε ποσότητα νερού από κάθε τύπου χώρο με τη μικρότερη δυνατή ταλαιπωρία για εσάς, όπου και αν μένετε στην περιοχή της Ελευσίνας.\nΜην αναλώνεστε άσκοπα σε ερασιτεχνικές μεθόδους. Εμπιστευθείτε τον επαγγελματισμό μας στην Ελευσίνα και την αξιοπιστία μας και θα βγείτε κερδισμένοι.


Μόνο Βαλκανικες Ειδήσεις: Η 13η Μαίου στην Ιστορία\nΗ 13η Μαίου στην Ιστορία\n1534: H μάχη της Λάουφεν μεταξύ της Έσσης και\nτων Αψβούργων με έπαθλο τη Βυρτεμβέργη .\nΝίκησε ο Φίλλιπος της Εσσης.\n1568 .Μάχη του Λάνγκσαϊντ: Οι δυνάμεις της Μαρίας Α' της Σκωτίας χάνουν από συμμαχία Σκωτσέζων Προτεσταντών υπό τον Ιάκωβο Στιούαρτ, ετεροθαλή αδελφό της Μαρίας Α'.\n1779. Με πρωτοβουλία της Ρωσίας η Αυστρία και η Πρωσία υπέγραψαν τη Συνθήκη του Τέσεν τερματίζοντας τον Πόλεμο της Βαυαρικής Διαδοχής\n1809. Έληξε η τετραήμερη πολιορκία της Βιέννης από τον Ναπολέοντα. Η παράδοση της πόλης η οποία είχε εκκενωθεί από το Στρατό υπογράφτηκε στις 2 π.μ. στις 13 Μαΐου. Αργότερο το πρωί της 13ης Μαίου οι Γάλλοι στρατιώτες εισήλθαν Βιέννη, ακριβώς ένα μήνα αφότου ο Ναπολέων είχε φύγει από το Παρίσι.\n1848 . Στο Σρέμσκι Κάρλόβτσι άρχισε η «Συνέλευση του Μαΐου» με εκπροσώπους από τις 175 ενορίες της Βοϊβοντίνα και της Σερβίας που ανέδειξε τον Μητροπολίτη Καρλοβικίου, Ιωσήφ Ράγιατσιτς ως Πατριάρχη των Σέρβων και τον συνταγματάρχη Στέβαν Σούπλικτσα ως βοεβόδα των Σέρβων της Βοϊβοντίνα .\n1876. Στη Βουλγαρία στις 13/25 Μαΐου σκοτώθηκε σε ενέδρα στο Τέτεβεν, ο Γκεόργκι Μπενκόβσκι , ενας από τους ηγέτες της βουλγάρικης Απριλιανής εξέγερσης .\n1871. Μετά την κατάληψη της Ρώμης (1870) ,στις 13 Μαΐου 1871, εγκρίθηκε από το ιταλικό Κοινοβούλιο ο «νόμος των εγγυήσεων» με τον οποίο ρυθμίστηκαν οι σχέσεις μεταξύ του ιταλικού Κράτους και της Αγίας Έδρας, έως το 1929, που υπογράφηκε η Συνθήκη του Λατερανού. Ο νόμος είχε είκοσι άρθρα και ήταν χωρισμένη σε δύο μέρη. Η πρώτη αφορούσε τα προνόμια του Ποντίφικα που ήταν εγγυημένα και το δεύτερο μέρος ρύθμιζε τις σχέσεις μεταξύ του κράτους και της καθολικής εκκλησίας.\n1907. Άρχισε στο Λονδίνο το 5ο Συνέδριο του Ρωσικού Σοσιαλδημοκρατικού Εργατικού Κόμματος (ΡΣΔΕΚ). Μεταξύ των εκπροσώπων ήταν ο Λένιν, ο Στάλιν, και ο Τρότσκι.\n1912. Στις 13/26 Μαΐου ο υπολοχαγός Δημήτριος Καμπέρος κατά τη διάρκεια άσκησης πραγματοποίησε την πρώτη αποστολή στρατιωτικού αεροπλάνου στην Ελλάδα.\n1913. Στην Αγία Πετρούπολη ο Ίγκορ Σικόρσκι παρουσίασε το πρώτο τετρακινητήριο αεροπλάνο .\n1925. Άνοιξε το 3ο Συνέδριο των Σοβιέτ της ΕΣΣΔ.\n1927. H παρέμβαση της Τράπεζας του Ράιχ που περιόρισε τον δανεισμό των επενδυτών προκάλεσε κατάρρευση της χρηματοπιστωτικής αγοράς. («Μαύρη Παρασκευή»).\n1933. Ο Βίντκουν Κουίσλιγκ ίδρυσε το φασιστικό «Κόμμα Εθνικής Ενότητας».\n1940. Η Βέρμαχτ δημιούργησε προγεφυρώματα στη γαλλική πλευρά του Μοζέλλα και ξεκίνησε την εισβολή στη Γαλλία. Η βασίλισσα Βιλελμίνη της Ολλανδίας διέφευγε στη Μεγάλη Βρετανία συνεχίζοντας την αντίσταση. Ο Βρετανός πρωθυπουργός Ουίνστον Τσόρτσιλ εκφώνησε στο βρετανικό κοινοβούλιο την ομιλία περί «αίματος, μόχθου, δάκρυων και ιδρώτα».\n1941. Ο Σέρβος στρατηγός Ντράγκολιουμπ (Ντράζα) Μιχαΐλοβιτς ξεκίνησε από τη Ράβνα Γκόρα την αντίσταση κατά της γερμανικής κατοχής της Γιουγκοσλαβίας, ιδρύοντας το Κίνημα των Τσέτνικ.\n1943. Ο στρατηγός Χανς-Γιούργκεν φον Άρνιμ που διαδέχτηκε τον Ρόμελ παρέδωσε στον Πάτον στην Τύνιδα, τα υπολείμματα του εκστρατευτικού σώματος της Αφρικής. (AfriKa Korps) . Αιχμαλωτίστηκαν περίπου 250.000 Γερμανοί και Ιταλοί στρατιώτες.\n1944. Στο πλαίσιο της «κινεζικής δράσης» η Γκεστάπο διέλυσε την κινεζική γειτονιά του Αμβούργου.\nΟ σερβικός Μελιγαλάς\n1945. Στη Βοσνία στο «Πράσινο Βουνό» , (Zelengora), έληξε, με την παράδοση των εθνικόφρονων Τσέτνικς, του Γιουγκοσλαβικού Εθνικού Στρατού (JVuO) με τους κομμουνιστές παρτιζάνους. Οι περίπου 12000 άνδρες του Μιχαΐλοβιτς αφού είχαν περικυκλωθεί παραδόθηκαν αφού τους εγγυήθηκαν τη ζωή τους. Στη συνέχεια όμως οι κομμουνιστές εκτέλεσαν πάνω από 9000. Στον Ντράζα Μιχαΐλοβιτς επέτρεψαν να αποσυρθεί στο Βίσεγκραντ, όπου και παρέμεινε μέχρι τη σύλληψή του τον Μάρτιο του 1946. Οι μάχες με μεμονωμένες ομάδες Τσέτνικ συνεχίστηκαν μέχρι τις 18 Μαΐου.\n1958. Η Κρίση της 13ης Μαΐου που έφερε τον Ντε Γκώλ στην εξουσία. Οι στρατιωτικές αρχές και ο γαλλικός πληθυσμός της Αλγερίας στασίασαν εναντίον του Παρισιού. Η αλγερινή κρίση ήταν το τέλος της τέταρτης Γαλλικής Δημοκρατίας .\n1967.Ο Κοκός διόρισε ως αρχιεπίσκοπο Αθηνών τον πρωθιερέας των Ανακτόρων, και μέλος της «Ζωής» κ. Ιερώνυμο Κοτσώνη.\n1968 .Στο Παρίσι, μετά τη βίαιη διάλυση από την αστυνομία των οδοφραγμάτων των φοιτητών στο Παρίσι, τα γαλλικά συνδικάτα κήρυξαν γενική απεργία. άρχισαν οι διαπραγματεύσεις μεταξύ του Βορείου Βιετνάμ και των Ηνωμένων Πολιτειών για τον τερματισμό του πολέμου στο Νότιο Βιετνάμ.\n1971. Ανατινάχτηκε με βόμβα το άγαλμα του Τρούμαν στην Αθήνα. Σκοτώθηκε ένας αστυνομικός.\n1976. Οι Ερυθροί Χμερ ανελαβαν την εξουσία στην Καμπότζη.\n1978. Από τη Νέα Δημοκρατία ψηφίστηκε η 35ετία για όλους τους εργαζόμενους, με πλήρη σύνταξη στα 58 χρόνια.\n1981. Μεχμέτ Αλί Αγκτσά αποπειράθηκε να δολοφονήσει στην πλατεία του Αγίου Πέτρου στη Ρώμη τον Πάπα Ιωάννη Παύλο Β.\n1989. Στο Πεκίνο, το πρωί της 13ης Μαΐου, εκατοντάδες φοιτητές ξεκίνησαν απεργία πείνας στην πλατεία Τιενανμέν δύο ημέρες πριν από την επίσημη επίσκεψη του Σοβιετικού ηγέτη Μιχαήλ Γκορμπατσόφ. Γνωρίζοντας ότι η τελετή υποδοχής για τον Γκορμπατσόφ είχε προγραμματιστεί να πραγματοποιηθεί στην πλατεία, οι ηγέτες των φοιτητών ήθελαν να χρησιμοποιήσουν την απεργία πείνας εκεί ως διαπραγματευτικό χαρτί για να αναγκάσουν την κυβέρνηση να ικανοποιήσει τα αιτήματα τους. Μέχρι το απόγευμα της 13ης Μαΐου, κάπου 300.000 άνθρωποι ειχαν συγκεντρώθεί στην πλατεία.\n1990. Το σοβιετικό Κοινοβούλιο ψήφισε το τέλος του μονοπωλίου της εξουσίας από το Κομμουνιστικό Κόμμα.\n1995.Σεισμός 6,6 βαθμών Ρίχτερ χτύπησε την Κοζάνη και τα Γρεβενά.\n1999 . To Αλβανικό κοινοβούλιο με ψήφισμά του εξέφρασε τήν υποστηρίξη του στη προσωρινή κυβέρνηση τού Κοσσυφοπεδίου πού έχει σχηματίσει ο Χακίμ Θάτσι και δήλωσε ότι θεωρεί τόν Ουτσεκά ως έναν από τους πλέον καθοριστικούς πολιτικούς και στρατιωτικούς παράγοντες για την επίλυση της κρίσης. Το αμερικανόπαιδο ο Γιωργάκης δήλωσε ότι «ουδείς εγγυάται στην Ελλάδα πρωταγωνιστικό ρόλο την επόμενη μέρα του πολέμου» και ο Αβρούρι μετά από 51 ημέρες βομβαρδισμών ζήτησε «να σταματήσουν οι βομβαρδισμοί», αλλά δεν επέμενε. Στο Κόσσοβο, στις 23:50 στον κεντρικό δρόμο Πρίζρεν - Σούβα Ρέκα, στο σταυροδρόμι κοντά στο χωριό Κόρισα του δήμου Πρίζρεν, τα αεροπλάνα ΝΑΤΟ βομβάρδισαν μια αυτοκινητοπομπή Αλβανών προσφύγων. Από τους 500 έως 600 Αλβανούς, σκοτώθηκαν 87 και 60 τραυματίστηκαν σοβαρά. Κατά την 51η ημέρα των βομβαρδισμών βομβάρδισαν και πάλι σε τρία κύματα τα κτίρια της τηλεόρασης του Νόβι Σαντ και έριξαν βόμβες διασποράς στην περιοχή μεταξύ Ουρόσεβατς και Πρίστινας. Βόμβες έπεσαν και κοντά στην Παλιά Αγορά της Πρίστινας και στον πομπό στο Κούτλοβατς. Πέντε πύραυλοι χτύπησαν την περιοχή του σιδηροδρομικού σταθμού του Πρίζρεν. Ο αρχηγός του αμερικανικού Γενικού Επιτελείου στρατηγός Χένρυ Σέλτον, δήλωσε σε συνέντευξη στην Ουάσιγκτον ότι ο στρατός της Γιουγκοσλαβίας συνεχίζει να είναι σε θέση να αποκρούσει τις επιθέσεις του ΝΑΤΟ και ότι η σύγκρουση στη Γιουγκοσλαβία απέχει ακόμα πολύ από το τέλος. Ο Υπουργός Άμυνας των ΗΠΑ Γουίλιαμ , μιλώντας στην ίδια συνέντευξη είπε ότι το ΝΑΤΟ θα συνεχίσει μεχρι να αποσυρει από το Κόσσοβο το σερβικό στρατό ο Μιλόσεβιτς.\n2004. Έκλεισε ένας κύκλος και ανοίγει ένας καινούργιος». Μ' αυτή τη δήλωση ο Αντώνης Σαμαράς έγραψε το τέλος της «Πολιτικής Άνοιξης», έπειτα από 11 χρόνια, και επέστρεψε στη Ν.Δ.\n2007. Παραιτήθηκε από τη θέση του Προέδρου της Βουλής της Σερβίας ο επικεφαλής του Ριζοσπαστικού Κόμματος της Σερβίας (SRS), Τόμισλαβ Νίκολιτς, πριν από τη διεξαγωγή της ψηφοφορίας για την καθαίρεση του. Η εκλογή του, στις 8 Μαΐου, προκάλεσε ανησυχία στην Ευρωπαϊκή Ένωση. Εν τω μεταξύ, ο Κοστούνιτσα (DSS) συμφώνησε με τους ευρωπαϊστές , ( DS και G17 + ) για το σχηματισμό της νέας φιλοδυτικής Σερβικής κυβέρνησης.\n2016. 12 χρόνια μετά το τέλος της «Πολιτικής Άνοιξης», ο δικηγόρος Φαήλος Κρανιδιώτης ανακοίνωσε την ίδρυση του κόμματος «Νέα Δεξιά» .\nΑναρτήθηκε από Σπύρος Χατζάρας στις 3:19 μ.μ.


«Ζούμε την προπαγάνδα του ατομικισμού…» | Crystalia Patouli --------\nPosted on 23/07/2013 by Crystalia\n«Ζούμε την προπαγάνδα του ατομικισμού. Οτιδήποτε συμβαίνει έχει ατομικά αίτια, λένε. Είσαι φτωχός; Είναι δικό σου λάθος. Χάνεις τη δουλειά σου; Εσύ ευθύνεσαι γι’ αυτό. Αν δεν μπορείς να επιβιώσεις στην ανταγωνιστική κοινωνία, είναι δικό σου το λάθος. Το φαινόμενο της αλληλεγγύης είναι ξεχασμένο. Κρατείται κάποιος άδικα; Εμείς θα συνεχίσουμε να υπάρχουμε, να επιβιώνουμε ατομικώς. Αυτός είναι ένας από τους λόγους που η διαφθορά χτυπάει κόκκινο».\nΕιπε ο Τόμας Οστερμάγερ…\nΚαι οι Έλληνες έχοντας πρότυπα τύπου «ουάν μαν σόου» όπως ο Ωνάσης, που έκανε περιουσία με τον.. ιδρώτα του. Αλλά φάνηκε ολοκάθαρα τι είχε… πουλήσει για να την κατακτήσει, όταν παντρεύτηκε την Τζάκυ…\nΚαι δυστυχώς ο ελληνικός λαός, δεν έχει χτυπήσει κόκκινο στη διαφθορά, μόνο, αλλά και στην αψυχιά. Λυσσάξανε όλοι τόσα χρόνια, τα περιοδικά παντός τύπου (και τα λογοτεχνικά) να εκθειάζουν τη λογική, και την ψυχραιμία(έχοντας στο νου τη.. λοβοτομή), να δαιμονοποιούν το συναίσθημα, να λένε μπούρδες για τον… συναισθηματικό Έλληνα.\nΧαχα! Που τον είδαν; Αφού το συναίσθημα μαζί με τη λογική πάει, και η λογική μαζί με το συναίσθημα, και κανένα δεν νοείται μόνο του… Αλλά όλοι οι ημιμαθείς ξερόλες, αυτά έλεγαν. Δεν διάβασαν έστω έναν Ζορμπά ήθελα νά ξερα; Τί έλεγε ο Ζορμπάς; Να κάνεις ότι σού ρθει – ότι λάχει, με καμία ηθική και καμία ψυχή; Αυτό καταλάβατε διανοούμενοι της πεντάρας;\nΑκόμα και σήμερα, δεν μπορούν να διακρίνουν, έναν λαό τόσο κρυοκωλο όσο οι Γερμανοί τυράννοι του [κι ας τα σπάει στα μπουζούκια ακόμα, το κάνει με τρόπο λαιφστυλίστικο, με σκοπό -ασυνείδειτα έστω- να ξεχάσει κάθε ουσιαστικό συναίσθημα που χρειάζεται να διαχειριστεί για να δει ολοκληρωμένα την πραγματικότητά του], και τόσο ψυχρό εκτελεστή – διαφθορέα που ίσως ξεπερνά κάθε άλλο ιστορικό ανάλογο φαινόμενο, και τόσο εαυτούλη απαθή που βαράει κόκκινο ΚΑΙ στην ανάλογη ψυχοπαθολογία. Διότι ως γνωστόν η απάθεια και η αδιαφορία, είναι ψυχική διαταραχή…\nΤο βλέπεις χρόνια ακόμα και στα ζευγάρια. Πόσο ο έρωτας έχει αντικατασταθεί με το σεξ και το συμφέρον.\nΔείτε τώρα τούρκικα, νεοέλληνες, ψηφίστε όσους κατέστρεψαν τη χώρα -μπας και χάσετε τη μικρή βόλεψή σας από τα ρουσφέτια που σας κάνανε- για να θυμηθείτε λίγο αυτού του είδους την ανθρωπιά που χάθηκε ολοσχερώς… και σερβίρεται μόνο σε σαπουνόπερες.\nΑπληστία, διαφθορά και αδιαφορία. Ο ψυχοπαθολογικός εγκληματικός συνδυασμός που σκοτώνει. Μια ολόκληρη χώρα.\nυγ. Ευχαριστώ τον Βαγγέλης Ραπτόπουλος που με το ποστ της άνω φράσης του Οστερμάγερ, μ’ έφτιαξε… μεσημεριάτικα.\nΗ φωτογράφος Ευσταθία Πατούλη →


Καθάρισμα Πλαστικών Φυτών Απο Άλγη - Γενικά περί γλυκού νερού - Aquazone Portal\nΚαθάρισμα Πλαστικών Φυτών Απο Άλγη\nΑπό g_konstantinos, June 28, 2012 in Γενικά περί γλυκού νερού\nΈχω κάποια διακοσμητικά φυτά και πέτρες που έχουν γέμισή άλγη (μαύρη). Είναι λίγο δύσκολο κάθε φορά γεμίζει να καθαρίζω με το χέρι φυλλαράκι φυλλαράκι. Υπάρχει άλλος τρόπος;\nβγαλτα εξω,και πλακωσε τα κατω απο τη βρυση με καμμια σκληρη βουρτσα.\nΚαι μετά από αυτό που σου πρότεινε ο klaz δοκίμασε για λίγες μέρες tetra algostop depont!\nΕίναι χαπάκια που θα σε βοηθήσουν αρκετά!\nΟχι φιλε μου algostop στο ενυδρειο μας, κανουν κακο αυτα τα χημικα στα ψαρια μας!\nΦιλε Ebenos ψαξτει λιγο και θα δεις πως μιλαμε για δηλητηριο!\nΠάντως έχω παρατηρήσει ότι άμα ξεκινήσεις με την άλγη δεν την ξεφορτώνεστε εύκολα. Υπάρχει τρόπος να κανεις το ενυδρείο σου όπως ήταν στην αρχή που ακόμα και το κάθε βοτσαλάκι ήταν πεντακάθαρο;\nΚαλυτερη φιλτρανση, περισσοτερο φωτισμο, και να μην αμελουμε τις αλλαγες νερου!\nΌταν λέμε περισσότερο φως !!! Σε ένταση ή σε χρόνο;\nβαλε κανα zebra nerite snail κ θα δεις διαφορά............\nΤο ζεμπρα ειναι μια καλη λυση, απο φωτισμο τη εχεις ποσα βατ και ποση ωρα την ημερα το αναβεις και για ποσα λιτρα ενυδρειο μιλαμε;\nΈχω 2 λάμπες 21W από τις 13-22 (9ωρες) και μετά μια μικρή μπλε μέχρι τις 1 . Το ενυδρείο μου είναι 180 lt\nJune 29, 2012 (edited)\nΑπο ωρες εισε οκ, μια λαμπιτσα ακομα ομως στα 20 βατ θα δεις διαφορα και δυο θα εξαληψεις το προβλημα.\nΠροσωπικα σε οσα ενυδρεια εχω δει και εχουν λιγα βατ ανα λιτρο εχουν παντα θεμα με την διατομικη αλγη.\nΈγινε επεξεργασία June 29, 2012 - Rik\nΠληροφοριακά για το Αlgostop.\nΠεριέχει 22,7mg/g Monolinuron το οποίο ειναι τοξικό για τους υδάτινους οργανισμούς μια που ειναι παρασιτοκτόνος δηλητήριο και εαν γινει χρήση για μεγαλα διαστήματα μπορεί να εχουμε σοβαρές αρνητικες επιπτώσεις στους βιώσιμους οργανισμούς.\nΝομίζω ότι γίνεσαι υπερβολικός!\nΣε καμία περίπτωση καμιά εταιρία ενυδρειακων προϊόντων και πόσο μάλλον μια εταιρία σαν την tetra δεν θα χρησιμοποιούσε δηλητήρια στα προϊόντα της!\nΠιστεύω πως γνωρίζεις ότι τα προϊόντα για να πιστοποιηθούν και να κυκλοφορήσουν στην παγκόσμια αγορά περνάνε από 1002 ελέγχους και δοκιμές πριν φτάσουν στον τελικό καταναλωτή! Αλίμονο και τα έστελναν έτσι!\nΑυτό σημαίνει ότι η tetra και η κάθε tetra κάτω από τους ελέγχους που πραγματοποίησε διαπίστωσε ότι τα συστατικά του σκευάσματος κάτω από της συγκεκριμένες συνθήκες (ποσότητα, χρόνος χορήγησης κτλ) είναι απολυτός ασφαλείς για τους υδρόβιους οργανισμούς γιαυτο και προχώρησε στην παρασκευή του!\nΕπίσης το λινκ που μας πρόσθεσες αναφέρετε στην συγκεκριμένη ουσία ως χρήση σε γεωργικές εφαρμογές και το δηλώνει επικίνδυνο σε περίπτωση ανάμιξης του με πόσιμο νερό για τον άνθρωπο η σε περίπτωση ρύπανσης του νερού!\nΓια την ιστορία απλέ να σου αναφέρω ότι τα αλγοκτονα της tetra είναι τα πιο διαδεδομένα παγκοσμίως χωρίς να έχουν αναφερθεί επιπτώσεις στα ψάρια η στην βιολογία του ενυδρείου!\nΕπίσης από προσωπική μου εμπειρία σε πρόσφατη χρήση του συγκεκριμένου σκευάσματος σε ενυδρείο φίλου 120 λίτρων που ταλαιπωρούνταν πάνω από 8 μήνες με την μαύρη άλγη τα αποτελέσματα ήταν εκπληκτικά σε μόνο 4 εβδομάδες!\nΌπως πολύ καλά γνωρίζεις η μαύρη άλγη είναι μια πολύ δύσκολη περίπτωση που κανείς δεν μπορεί να είναι σίγουρος για τον τρόπο αντιμετωπίσεις της! Δεν υπάρχει συνταγή να εξακολουθήσουμε και όλοι μας κινούμαστε πειραματικά!\nΣίγουρα καλό θα ήταν να αποφεύγουμε τα χημικά και να προβαίνουμε σε πιο φυσικές μεθόδους στα ενυδρεία μας αλλά με αυτή την καταραμένη την μαύρη άλγη δεν έχεις και πολλά περιθώρια!\nΟπως νομιζεις φιλε, απλα και η ιδια εταιρια συνηστα προσοχη στην χορηγηση του στο τελος στις οδηγιες και οπως και να εχει μιλαμε για παρασιτοκτονο και προσωπικα δεν το συνηστω σε κανεναν.


www.greekreview.net: Ποια είναι τα σχέδια του Λ. Παπαδήμου, ποιες οι προτεραιότητες, πώς θα τις πετύχει - Του Μπαμπη Παπαδημητριου\nΠοια είναι τα σχέδια του Λ. Παπαδήμου, ποιες οι προτεραιότητες, πώς θα τις πετύχει - Του Μπαμπη Παπαδημητριου\nΜπορεί κάποιοι να ξαφνιάστηκαν όταν ο νέος πρωθυπουργός εμφανίστηκε στην αίθουσα της Βουλής, κράτησε μαζί με τους λιγοστούς βουλευτές την καθιερωμένη σιωπή και είπε δύο λόγια για να αποδείξει ότι η μνήμη του Πολυτεχνείου δεν είναι ένα θέμα απλού πολιτικού χειρισμού, αλλά διάρκειας και επιμονής. Οσοι έτυχε να έχουν μιλήσει αρκετές φορές με τον άνθρωπο Λουκά Παπαδήμο, γνωρίζουν ότι προτιμά τις ιδέες από τις ιδεολογίες. Γνωρίζουν επίσης ότι δεν βιάζεται. Κυρίως όταν έχει σχεδιάσει την ορθή, όσο κι αν αρχικώς μοιάζει περίπλοκη, λύση στα ατελείωτα προβλήματα που χρειάστηκε να αντιμετωπίσει στη μακρά θητεία του στα δημόσια πράγματα.\nΣε όσους τον ρώτησαν για τα σχέδιά του, απάντησε: «Κάνε, σε παρακαλώ, τον κόπο να διαβάσεις τις προγραμματικές δηλώσεις». Αν κανείς επιμείνει να μάθει το σχέδιο για να ξεπεραστούν τα εμπόδια που δημιουργεί το κομματικό λεξιλόγιο και η, μέχρι προχθές, διαρκής σύγκρουση στα λόγια, ζητεί να θυμούνται ότι το σύνθημα αυτού του σχήματος βρίσκεται στη λέξη Συνεργασία. «Οσο καλύτερα περιορισθεί η έμφυτη και αυθόρμητη ανάγκη των κυβερνητικών στελεχών να απαντούν στην πρώτη ευκαιρία, τόσο ταχύτερα η κυβέρνηση θα βρει τον ρυθμό της», εξήγησε.\nΗ αρχική προτεραιότητα είναι να ξαναβρεί η κυβέρνηση την αξιοπιστία της. Οχι μόνον έξω, στις μεγάλες ευρωπαϊκές πρωτεύουσες, στις αγορές, στις διεθνείς συναντήσεις. Αλλά στον ίδιο τον ελληνικό λαό. Μεγαλύτερο και από το κρατικό είναι το έλλειμμα εμπιστοσύνης. Η δημιουργία νέας κυβέρνησης στην Ιταλία, ο δυναμισμός που θα δώσει στην Ισπανία η εκλογική διαδικασία, η σοβαρότητα με την οποία τα μεγάλα κράτη, προσεγγίζουν πλέον την ευρεία κρίση της Ευρωζώνης, αποτελούν στοιχεία αισιοδοξίας.\nΤο πρόβλημα με την κατάσταση στην Ευρωζώνη είναι ότι κάθε φορά που λαμβάνονται μέτρα που «κατά κανόνα είναι τα σωστά μέτρα στη σωστή κατεύθυνση», οι αγορές έχουν ήδη προχωρήσει στο επόμενο πρόβλημα. Με αποτέλεσμα, η Ευρώπη να εμφανίζεται ένα βήμα πίσω από τα γεγονότα. Ο Λουκάς Παπαδήμος, με την εμπειρία του δημόσιου λειτουργού, που έζησε τα πάντα από κοντά, σε μια περίοδο 25 περίπου ετών, έμαθε ότι το συστατικό στοιχείο για να επιτύχει κανείς κάτι στο ευρωπαϊκό οικοδόμημα, είναι η συστηματική προετοιμασία και συζήτηση σε όλα τα επίπεδα.\nΑπό την πρώτη μελέτη που ετοιμάστηκε στα τέλη της δεκαετίας του ’80 για την αρχιτεκτονική του ευρώ, υπό τον Padoa-Schioppa, στην οποία συμμετείχε ο καθηγητής και οικονομικός σύμβουλος της Τραπέζης της Ελλάδος, υπό τον Δημήτρη Χαλικιά, στη συνθήκη του Μάαστριχτ, τη διαπραγμάτευση της Λισσαβώνας και τέλος την αναβάθμιση του ευρώ στο διεθνές στερέωμα, στα καθήκοντα του αντιπροέδρου της κεντρικής τράπεζας του ευρώ, είχε τον καιρό να επιβεβαιώσει πως τίποτε καλό δεν μπορεί να επιτύχει μια χώρα, αν δεν ενώσει όσες δυνάμεις διαθέτει. «Αυτό κάνουν τα μεγάλα κράτη, το ίδιο στο πολλαπλάσιο πρέπει να κάνουμε εμείς», εξηγούσε μερικές εβδομάδες πριν του προταθούν τα καθήκοντα του πρωθυπουργού.\nΗ ανάληψη της περίφημης έκτης δόσης, που περιεπλάκη μετά τις Κάννες και τις συζητήσεις στο Εurogroup, θα επιτευχθεί με μια πνοή. Το σημαντικό είναι να γίνει σωστά και με πνεύμα σύνθεσης ιδεών και προτάσεων η σύνταξη του νέου πολυετούς προγράμματος, όπως έχει περιγραφεί στην απόφαση κορυφής του Οκτωβρίου. Σε αυτό εδράζεται η συνεργασία που απαιτεί η καλή λειτουργία της κυβέρνησης. Ο κ. Παπαδήμος έχει ήδη την πεποίθηση ότι οι συζητήσεις που θα έχει με τους αρχηγούς των κομμάτων, όπως έχει ήδη συμφωνηθεί, θα επιτρέψουν τη σύγκλιση όπου απαιτηθεί.\nΗ συμφωνία επί του προγράμματος θα εξασφαλίσει την ομόπνοη ψήφισή του και, αμέσως μετά, δηλαδή μέχρι τις γιορτές ή, το αργότερο αμέσως μετά, την έγκριση από τη Βουλή της νέας δανειακής σύμβασης. Επομένως, μέσα σε λίγες εβδομάδες θα έχουν συζητηθεί στο κοινοβούλιο όλα τα βασικά κείμενα που δημιουργούν τις προϋποθέσεις επιστροφής της Ελλάδας στην ασφάλεια του ευρωπαϊκού πλαισίου και στην οικονομική σταθερότητα. Ενα μακροπρόθεσμο πρόγραμμα θα άρει και τις αμφιβολίες που δημιουργήθηκαν στις μεγάλες πρωτεύουσες για τις προθέσεις και τις αμφισβητήσεις που συχνά άφηναν πίσω τους οι δηλώσεις υψηλών πολιτικών παραγόντων της σημερινής συμπολίτευσης.\nΟ πρωθυπουργός πιστεύει ότι η Ελλάδα πρέπει να σχεδιάσει για το δικό της καλό ένα μακροχρόνιο πρόγραμμα και όχι επειδή το απαιτούν οι Ευρωπαίοι...\nΤο «κούρεμα» και οι εκλογές\nΟ κ. Λουκάς Παπαδήμος εξήγησε στη Βουλή ότι ανάλογη δέσμευση με αυτή που καλούνται να αναλάβουν κυβέρνηση και κόμματα στη χώρα μας αναλαμβάνουν και τα κράτη της Ευρωζώνης απέναντι στην Ελλάδα, αλλά και ενώπιον των πολιτών τους.\nΣε ό,τι αφορά τη διάρκεια της κυβέρνησης έχει συμφωνηθεί με τρόπο κατάλληλο, ώστε να εξυπηρετήσει τις ανάγκες που θα έχει η χώρα όταν θα είναι όλα έτοιμα. Ο πρωθυπουργός είχε διατυπώσει ερωτήματα για τον τρόπο και την προετοιμασία που απαιτούσε η οργάνωση της ανταλλαγής των ομολόγων, το περίφημο «κούρεμα». Οπως εξηγεί, όποιος γνωρίζει με πληρότητα τη λειτουργία των αγορών και έμαθε να σέβεται τη μνήμη που έχουν οι θεσμικοί «παίκτες», σημασία στο PSI+ δεν έχει τόσο το ποσοστό απομείωσης αλλά η συμμετοχή χωρίς εκβιασμούς και καταστροφικές ζημίες.\nΗ «δίψα» των πολιτικών να εμφανίσουν την περικοπή του χρέους ως «πολιτική νίκη», μπορεί να δημιουργήσει ανεπανάληπτη μελλοντική ζημία στην πιστοληπτική αξιοπιστία του ελληνικού κράτους. Οι αρμόδιοι υπουργοί γνωρίζουν ότι στο θέμα αυτό «δεν επιτρέπονται βιασύνες», ενώ η λεγόμενη «πολιτική διαπραγμάτευση μπορεί να καλλιεργήσει την καχυποψία για γκρίζες ζώνες ή ότι υπάρχουν περιθώρια πιέσεων».\nΗ ομάδα εργασίας στα θέματα αυτά θα είναι ενιαία και το έργο της θα πρέπει να ολοκληρωθεί χωρίς να ασκηθούν πρόωρες πολιτικές πιέσεις. Ολα δείχνουν πως, τελικά, οι εκλογές θα γίνουν όταν θα έχει ολοκληρωθεί και το τρίτο βήμα του κυβερνητικού προγράμματος.\nΕτικέτες πολιτική, Tου Mπαμπη Παπαδημηριου


Η ιστορία για τα δάκρυα της Παναγίας - Ιερά Μονή Παναγίας Γοργοεπηκόου\nΚάποτε ένας Μοναχός καθόταν περίλυπος επειδή δεν μπορούσε να μάθει να πλέκει κομποσχοίνι. Τότε του παρουσιάστηκε η Παναγία και τον ρώτησε: “γιατί είσαι περίλυπος;” Της απεκρίθη: “Δεν μπορώ να μάθω να πλέκω κομποσχοίνι”.\nΤότε η Παναγία του έδωσε αυτούς τους σπόρους και του είπε: «Πάρε τα δάκρυά μου, καλλιέργησέ τα και κάνε κομπολόγια προσευχής και λέγε: Κύριε Ιησού Χριστέ ελέησόν με. Υπεραγία Θεοτόκε σώσον ημάς.\nΣυνήθως το κομποσκοίνι καταλήγει σε μία φούντα που ο σκοπός της είναι το σκούπισμα των δακρύων (“τοίς δάκρυσιν έβρεξέ μου τους πόδας” Λουκ. 7:44).\nΑυτό είναι το φυτό που βγαίνει το “δάκρυ” της Παναγιάς. Φύτρωσε θαυματουργικός κάτω από το Σταυρό Του Χριστού, κατά την φρικτή εκείνη και μεγαλειώδη σύγχρονος Αγιασμένη ώρα της Σταυρικής θυσίας Του, εκ των εγχεόμενων δακρύων της Παναγίας τα οποία εκπήγασαν από τον ακατάβλητο Θείο πόνο και αγάπη της Μητέρας του θυσιασθέντος για την Σωτηρία του ανθρώπου, Υιού του Θεού.\nΕίναι δηλαδή στην ουσία μια θαυμαστή υποστατική μεταφορά της θλίψεως και του πόνου των δακρύων της Παναγίας μας, Μητρός του κυρίου μας στους καρπούς αυτού του ευλογημένου μοναδικού φυτού.\nΑπό την Αθωνική Πολιτεία η χρήση τού κομποσχοινίου επεκτάθηκε και στους λαϊκούς.\nΧαρακτηριστικές είναι οι συμβουλές τού γνωστού Ισαπόστολου και Εθνομάρτυρα Κοσμά τού Αιτωλού, ο οποίος στις Διδαχές του προτρέπει τούς Χριστιανούς, κυρίως τους λαϊκούς να χρησιμοποιούν το κομποσχοίνι όταν προσεύχονται. Λέγει χαρακτηριστικά: “Τώρα εις το τέλος σας συμβουλεύω να κάμετε όλοι σας από ένα κομπολόγι, μικροί και μεγάλοι, ανδρες και γυναίκες, παιδιά και κορίτσια και να έχει εκατόν τρία σπυριά και να το κρατήτε με το αριστερόν χέρι και με το δεξιόν να σμίγης τα τρία σου δάκτυλα, να κάνης τον σταυρόν σου και να λέγης: Κύριε Ιησού Χριστέ, Υιέ και Λόγε τού Θεού τού ζώντος, διά της Θεοτόκου και πάντων των Αγίων, ελέησόν με τον αμαρτωλόν και ανάξιον δούλόν σου. Μέσα εις το Κύριε Ιησού Χριστέ θεωρείται η Αγία Τριάς, ο Θεός, η ένσαρκος Οικονομία τού Χριστού μας, η Δέσποινά μας η Θεοτόκος και πάντες οι Άγιοι”.\nΟ Κοσμάς ο Αιτωλός, λοιπόν, δίνει την εντύπωση, ότι συνδέει τον όρο “κομπολόγι” με τούς λαϊκούς, και επιφυλάσσει τον όρο “κομποσχοίνι” για τούς Μοναχούς. Δίδεται έτσι η εντύπωση ότι θεωρεί αυτά τα αντικείμενα διαφορετικά.\nΑντίθετα, όταν αναφέρεται στην χρήση των δύο αυτών αντικειμένων, τα θεωρεί ότι είναι ίδια. Γι αυτό, όταν θέλει να προτρέψει τούς λαϊκούς να επαναλαμβάνουν πολλές φορές την προσευχή με το “κομβολόγι – κομπολόγι”, χρησιμοποιεί την έκφραση “κάνω τόσα κομποσχοίνια”, μια έκφραση πού είναι περισσότερο γνωστή και οικεία στους Μοναχούς.\nΟ Άγιος Κοσμάς τούς προτρέπει μάλιστα: “Και αν ημπορήτε, το ημερόνυκτο να κάμετε και πενήντα και εκατό κομποσχοίνια, καλόν και άγιον είναι έργον. Και να προσεύχεσθε πάντοτε την αυγήν και το βράδυ και μάλιστα το μεσόνυκτον όλον οπού είναι ησυχία”.\nΑυτό φαίνεται, εκτός από τις προηγούμενες παραθέσεις των Διδαχών του, και στους ακόλουθους λόγους, μέ τούς οποίους ο Άγιος καλεί τούς Χριστιανούς να προσευχηθούν: ”Τώρα τί έχομε να κάμωμε, Χριστιανοί μου; Έχετε σταυρούς, κομβολόγια; Σηκωθήτε επάνου και κρατείτε τα υψηλά εις τα χέρια σας να παρακαλέσωμεν τον Χριστόν να τα ευλογήση…”. Σε άλλο σημείο: “Φυλάττετε τούς σταυρούς, Χριστιανοί μου, και βάλετε τα κομπολόγια εις τον λαιμό σας, εις βοήθειαν ψυχικά και σωματικά…”.\nΈνα αδελφός, ο οποίος ως νέος είχε περισσή ευλάβεια και ζήλο δεν χρησιμοποιούσε το κομποσκοίνι του για τον σκοπό που πρέπει, αλλά είχε ως στόχο του να κάνει ένα συγκεκριμένο αριθμό κομποσκοινιών . Κι έτσι αναπαυόταν και κατά κάποιο τρόπο θεωρούσε ότι ήταν εντάξει πνευματικά. Κάποια φορά που πήγε στο Γέροντα Παΐσιο και του είπε το λογισμό του και πώς αισθανόταν, εκείνος με έναν πολύ απλό τρόπο του έδωσε να καταλάβει τον πραγματικό σκοπό του κομποσκοινιού: (Οι παλιές οι μηχανές ή τα αλυσοπρίονα έχουν ένα σκοινί με ένα ξύλο στην άκρη).\nΌταν, λοιπόν, θέλεις να την βάλεις μπροστά, τυλίγεις το σκοινί στην μηχανή και τραβάς με δύναμη. Η μηχανή, όμως, δεν παίρνει μπροστά αμέσως. Αφού προσπαθήσουμε με το σκοινί λίγες φορές και τα παγωμένα λάδια, κατά κάποιον τρόπο, ξεπαγώσουν κάπως, τότε παίρνει μπροστά μόνη της και δουλεύει πλέον συνέχεια, χωρίς καμιά προσπάθεια από μέρους μας. Έτσι γίνεται και με το κομποσκοίνι: Το χρησιμοποιούμε, όχι για να μετράμε πόσα κομποσκοίνια κάναμε και να καυχόμαστε για αυτό, αλλά να προσπαθούμε να προθερμαίνουμε την καρδιά μας, έτσι ώστε να την κάνουμε να δουλεύει ασταμάτητα για τον Θεό.\nΚομποσκοίνια φτιαγμένα με το δάκρυ της παναγίας


Διακοσμητικά Νυχιών - Πλαστικά Φιογκάκια\nΔιακοσμητικά Νυχιών Box 04\n3d πλαστικά φιογκάκια για τα νύχια/60 τεμαχια.\nΔιακοσμητικά Νυχιών Box 03\nΔιακοσμητικά 3d πλαστικά φιογκάκια για τα νύχια.Βάζετε μια μπίλια από jk glue gel τοποθετείτε το διακοσμητικό και πολυμερίζετε. Τοποθετούνται πάνω στο νύχι με jk glue gel.Βάζετε μια μπίλια από jk glue gel τοποθετείτε το διακοσμητικό και πολυμερίζετε.\nΣετ Παγιέτες Νυχιών - Sw1 2435\nΠαγιέτες μικρές ιριδίζον διάφορες αποχρώσεις για nail art 12 τμχ\nΔιακοσμητικά Νυχιών Box 24\nΣετ Τριχούλες Νυχιών - SW4-2435\nΤριχούλες διάφορες αποχρώσεις για nail art 12 τμχ\nΔιακοσμητικά Νυχιών Box 16\nΔιακοσμητικά 3d ροζ γλειφιτζούρια για τα νύχια/60 τεμάχια.\nΣετ Πούλιες Νυχιών - Butterfly Box 03\nΣετ Glitter Νυχιών - Sw3 - 2435\nGlitter σε διάφορες αποχρώσεις για nail art 12 τεμάχια\nΣετ Κρύσταλλα Νυχιών - Box-10\nΚρύσταλλα νυχιών λευκά και ιριδίζον\nBox με διακοσμητικές πέτρες για nail art 36 τεμαχίων.\nBox με διακοσμητικές πέτρες σε σχήμα οβάλ\nΣετ Διακόσμησης Νυχιών - Box-3D Sea Shell\nBox με διακοσμητικά βολτσαλάκια και μεταλλικά σχέδια για τα νύχια.\nΣετ Παγιέτες Νυχιών - Sw6 2435\nΠαγιέτες μεγάλες μεταλικές διάφορες αποχρώσεις για nail art 12 τμχ


Δύσκολες συνθήκες εργασίας, ζέστη, πίεση, ταχύτητα και μαχαίρια. Όταν είσαι σε μία κουζίνα πολλά μπορεί να συμβούν και δεν είναι πάντα ευχάριστα. Οι σεφ έχουν πολλές ιστορίες να διηγηθούν από τις κουζίνες των εστιατορίων: ατυχήματα, ευτράπελα και φοβερές παρεξηγήσεις όταν όλοι οι υπόλοιποι απολαμβάνουν μακάριοι το φαγητό τους. Οι «εφιαλτικές» ιστορίες όμως δεν έχουν να κάνουν πάντα με τραυματισμούς από μαχαίρια και καψίματα.\nΣτις κουζίνες, άλλωστε, δεν ισχύουν οι κανόνες των παιδικών μας χρόνων, οι οποίοι απαιτούσαν να μην παίζουμε με μαχαίρια και να μένουμε μακριά από τη φωτιά. Πίσω από τον πάγκο των σεφ αλλά και πίσω από το χαμογελαστό πρόσωπο ενός μάγειρα υπάρχει μια αλήθεια, οι εμπειρίες, οι ελπίδες και τα όνειρά του. Φυσικά, πάντα κάτι μπορεί να πάει στραβά.\nΣε ένα περιβάλλον με τόση πίεση, πάντα μεταβαλλόμενο και ποτέ προβλέψιμο, όπως αυτό μιας πολυάσχολης κουζίνας, οι σεφ έχουν βιώσει και δει σχεδόν τα πάντα.\nΑπό τον Δημήτρη Κατριβέση που ανασύρει από τη μνήμη του τα χρόνια του El Bulli και τον Βασίλη Καλλίδη που θυμάται τις ένδοξες στιγμές στο Άνετον, 6 καταξιωμένοι σεφ μοιράζονται μαζί μας μία ιστορία από τις κουζίνες που θυμούνται μέχρι σήμερα και δεν πρόκειται να ξεχάσουν ποτέ στη ζωή τους.\nΔημήτρης Κατριβέσης: Μία τρίχα για τον Albert Adria\nΗ δημοσίευση κοινοποιήθηκε από το χρήστη Dimitris Katrivesis (@dimitriskatrivesis)\n«Δύο στιγμές θυμάμαι σαν χθες. Η μία είναι η πρώτη μέρα που μπήκα στην κουζίνα του Εl Βulli το 2005 συναντώντας όλους αυτούς τους μάγειρες που είχαν μαζευτεί από όλα τα μέρη της γης για της πρακτική τους (πλέον φίλους και οικογένεια).\nΡωτώντας τους, λοιπόν, σε ποια εστιατόρια έχουν δουλέψει για να βρεθούν εδώ, ο καθένας από αυτούς είχε σαν απάντηση το τάδε εστιατόριο με δυο αστέρια Michelin, σε εκείνο το εστιατόριο με τρία αστέρια Michelin, με αυτόν τον Γάλλο σεφ, με εκείνον τον Βραζιλιάνο σεφ (Alex Atala).\nΑυτό είχε ως αποτέλεσμα να αναρωτιέμαι τι κάνω εγώ εκεί, ανάμεσα σε τριάντα μάγειρες με προϋπηρεσία σε τέτοιου μεγέθους εστιατόρια. Ευτυχώς σε μικρό χρονικό διάστημα, όλοι έψαχναν τον Έλληνα να τους βοηθήσει ή να τους εξηγήσει τι ακριβώς συνέβαινε σε αυτό το διαστημικό εστιατόριο.\nΜια βραδιά στο πάσο του El Bulli εν βρασμώ στησίματος, πιάτων, μαγειρέματος και προσπάθειας επικοινωνίας στα ισπανικά με Ιταλούς, Βραζιλιάνους, Αμερικανούς, Γάλλους σεφ (φαντάζεσαι την Βαβέλ) βλέπουμε τον Albert Adria, τον αδερφό του Ferran, να έρχεται στο πάσο και να κοιτά επίμονα ένα από τα πολλά πιάτα που στήναμε.\nΚαι ναι, συνέβη αυτό που δεν θέλει κανένας μάγειρας να συμβεί στο πάσο του, στο πιάτο του, στην ομάδα του, στο καλύτερο εστιατόριο στον κόσμο, με τον καλύτερο σεφ μπροστά του. Να βρεθεί τρίχα στο πιάτο.\nΤο τι άκουσα δεν περιγράφεται (το λάθος δεν ήταν δικό μου αλλά ήμουν αυτός που ήταν υπεύθυνος της ομάδας που έστηνε την συγκεκριμένη σειρά από πιάτα, όποτε το κράξιμο το λούστηκα ολόκληρο). Ευτυχώς, το πιάτο δεν βγήκε στη σάλα. Μαζευτήκαμε, ανασυνταχθήκαμε και συνεχίσαμε το πάσο. Ναι, μεν θιγμένοι και στεναχωρημένοι για το λάθος, αλλά με μια έκφραση πείσματος στο πρόσωπό ότι αυτό δεν θα μας ξανασυμβεί και συνεχίσαμε – δεν υπήρχε χρόνος για πολλά δράματα, ο ρυθμός δεν μπορούσε να σταματήσει.\nΘυμάμαι τον Albert να παρατηρεί κάθε μου κίνηση για την επόμενη ώρα χωρίς να κουνά λεπτό το βλέμμα του από πάνω μου. Και κάθε λεπτό που περνούσε να νιώθω ένα βάρος να με πλακώνει όλο και πιο πολύ. Ξαφνικά, καταιγίδα ξανά: Ο Albert Adria στο πάσο να φωνάζει στα Καταλανικά για αρκετή ώρα. Ναι, είχε βρει άλλη μία τρίχα!\nΘυμάμαι μετά από αυτό το σέρβις χρειαστήκαμε πολλές μπίρες για να πνίξουμε τη στεναχώρια μας.\nΜέχρι και σήμερα σε κάθε πάσο που κάνω, σαν εμμονή πλέον, ανιχνεύω και το τελευταίο ίχνος σκόνης στον αέρα. Κάθε φορά που βρίσκω κάτι σε ένα από τα πιάτα στο πάσο μου, θυμάμαι εκείνη τη νύχτα και χαμογελώ. Διορθώνουμε και συνεχίζουμε. Η εμμονή στη τελειότητα που υπήρχε σε αυτό το μαγικό μέρος ήταν μοναδική. Και την κουβαλώ μαζί μου μέχρι και σήμερα».\n* Ο Δημήτρης Κατριβέσης δε χρειάζεται ιδιαίτερες συστάσεις. Με μία πορεία 26 χρόνων έχει να θυμηθεί πολλές ιστορίες κι ακόμα περισσότερα ανέκδοτα. Στα 26 χρόνια της καριέρας του, μετράει σημαντικές συνεργασίες με την Ελλάδα και το εξωτερικό, όπως τότε που βρέθηκε για πρώτη φορά στην κουζίνα του El Bulli. Τα τελευταία χρόνια, κάνει το Thama του στην Τήνο, βάζοντας το νησί στο επίκεντρο της σύγχρονης γαστρονομικής σκηνής.\nΒασίλης Καλλίδης: Ένας κύβος νοστιμιάς στον κριτικό γεύσης\n«Σάββατο βράδυ στο Άνετον πριν από πολλά χρόνια, όταν είχαμε λίστα αναμονής μίνιμουμ δύο μήνες και κάθε Παρασκευή–Σάββατο ήθελαν να φάνε γύρω στα τέσσερις χιλιάδες άτομα. Χωρίς καμία υπερβολή. Με τον Δημήτρη Φωτόπουλο να μην ξέρουμε πώς να διαχειριστούμε την ξαφνική αποδοχή και να προσπαθούμε να τους ευχαριστήσουμε όλους.\nΕίναι, λοιπόν, μία από αυτές τις ημέρες, το μαγαζί γεμάτο και εμφανίζεται γνωστ@ κριτικ@ γεύσης της εποχής. Τη χειρότερη μέρα. Επικρατεί ένας πανικός στην κουζίνα, αλλά εγώ περιέργως παραμένω ήρεμος. Ίσως, γιατί οι ενδορφίνες μου είχαν χτυπήσει κόκκινο με τόση δουλειά που είχα. Επίσπευσα το πάσο ώστε να ταΐσω με κύριο πιάτο όλο το εστιατόριο για να μπορέσω να αφοσιωθώ στον άνθρωπο και να τον ευχαριστήσω.\nΠηγαίνει ο Δημήτρης και λέει τα πιάτα 8-11 του μενού γιατί έκανα πάντα cuisine de la marche, δούλευα δηλαδή πιάτα ημέρας με ό,τι έβγαζε η αγορά. Γι’ αυτό ήμασταν διάσημοι τότε.\nΕπικρατεί ενθουσιασμός στο τραπέζι και όταν λέει τις σούπες δεν ενθουσιάζεται το βασικό πρόσωπο και λέει “μα, δεν έχει άλλη;”. Έρχεται ο Δημήτρης στην κουζίνα, μου λέει ότι δεν του αρέσει καμία από τις τρεις και λέω ότι στις 22.45 δεν μπορώ να κάνω κάτι. Ξαναπάει, ενημερώνει, του λέει “δεν μπορεί να φτιάξει μία;”, έρχεται ξανά σε μένα και λέω “οκ, θα φτιάξω μία άλλη”.\nΘυμάμαι είχα ένα ασιατικό μπολάκι από αυτό που σερβίρουν το ρύζι, βάζω νερό από τη βρύση, κύβο νοστιμιάς, λίγες σταγόνες σησαμέλαιο και σόγια, και το βάζω στον φούρνο μικροκυμάτων. Προσθέτω κάποια λαχανικά που είχα από τις σαλάτες και ψιλοκόβω ένα κρέας.\nΤότε είχαμε ένα εμβληματικό πιάτο, γίδινο μπιφτέκι με βελουτέ από αρνίσια μυαλά και πικρά ραδίκια και έβαλα έναν σεφ μου να διαλύσει ένα ωμό μπιφτέκι και να φτιάξει περίπου 100 γραμμάρια μικρά μπαλάκια. Κι αυτά μπήκαν στη σούπα. Το σερβίρω σε ένα επικό μπολ και το πηγαίνει στο τραπέζι.\nΥπέροχοι, ευγενέστατοι, πλήρωσαν κανονικά, μας αποχαιρέτισαν και περιμέναμε την κριτική. Όταν θα έβγαινε η εφημερίδα με το ένθετο, πήγα θυμάμαι Λεωφόρο Αλεξάνδρας 107 και περίμενα τις εφημερίδες τα ξημερώματα. Διάβασα έναν διθύραμβο γενικά για το μενού και ειδικά για τη σούπα.\nΤο όλο δράμα είναι ότι ερχόταν κόσμος και δημοσιογράφοι και ζητούσαν αυτό το πιάτο. Εγώ, λοιπόν, δεν το έφτιαχνα. Γιατί, τι να έλεγα; Ότι έβαλα νερό, κύβο και το πέταξα στα μικροκύματα. Το αποκαλύπτω σήμερα μετά από χρόνια.\nΚαι τώρα που το λες, μάλλον έφτιαξα κάτι προς Pho. Ένα pho express και τρέλανα τ@ κριτικ@».\n*Ένας άνθρωπος, χίλια πρόσωπα. Σεφ, ταξιδιώτης, ιδιοκτήτης εστιατορίων, συγγραφέας, αγαπημένος τηλεοπτικός μάγειρας και πάνω από όλα μία μοναδική περσόνα, έχει τόσες ιστορίες να αφηγηθεί που θα μπορούσε να καλύψει με αυτές πολλές σελίδες. Στη συγκεκριμένη περίπτωση ο Βασίλης Καλλίδης δεν θέλησε να αποκαλύψει το φύλλο για να μην εκθέσει κανέναν.\nΆρης Βεζενές: Χωρίς ρεύμα σε γεμάτο εστιατόριο\nΗ δημοσίευση κοινοποιήθηκε από το χρήστη Ari Vezené (@arivezene)\n«Τα νησιά έχουν ένα μόνιμο πρόβλημα ενέργειας, πέφτει το ρεύμα, κόβεται το νερό. Αυτό που μου έρχεται πάντα στο μυαλό όταν αναπολώ ιστορίες είναι μία βραδιά στο Μεγανήσι το 2009. Μέσα Αυγούστου ήταν, τότε δεν είχαμε κανένα από τα άλλα μας μαγαζιά και να θυμίσω ότι τα νησιά του Ιονίου δεν είχαν τη σεζόν που έχουν σήμερα.\nΈτσι, περιμέναμε να δουλέψουμε εκείνες τις 45 μέρες. Όσο κόσμο μπορούσαμε να καθίσουμε, το κάναμε. Το πελατολόγιο, εντωμεταξύ, που ερχόταν τότε ήταν κόσμος με αρκετά υψηλές απαιτήσεις – και ενίοτε δεν είχαν καμία αντίληψη ότι βρίσκονται σε ένα νησί στα μέσα του Ιουνίου, το οποίο είναι σχεδόν παραμεθόριος.\nΕίχαμε στήσει, λοιπόν, με πολλή αγάπη με τη σύζυγό μου μία τρατορία, ένα μαγαζί με μεγάλη καρδιά αλλά μικρή υποδομή. Κι επειδή μάς πήγε τόσο καλά, άρχισαν να μας παίρνουν τηλέφωνο για κρατήσεις και τις περισσότερες φορές η επιχειρηματολογία για να βρούμε οπωσδήποτε τραπέζι ήταν ένα “γνωστό” όνομα, από την πολιτική, επιχειρηματική σκηνή.\nΤότε, στα πρώτα μας βήματα, δεν μπορούσαμε να πούμε όχι σε κανέναν.\nΣε μία μαγική βραδιά, λοιπόν, του Αυγούστου, είχαμε γεμίσει τις κρατήσεις, οι Έλληνες είχαν και την τάση να μην τηρούν την ώρα που έκλειναν το τραπέζι. Από τη μία ήταν ωραίο να χαιρετιούνται όλοι στο μαγαζί αλλά από την άλλη ήμασταν τέσσερις νοματαίοι στην κουζίνα.\nΕκείνο το βράδυ είχαμε αποδεχτεί ότι θα αργήσουν όλοι, ήταν ωραία βραδιά, λέμε πάμε να δουλέψουμε, εγώ ήμουν μέσα στην κουζίνα, η σύζυγός μου έπαιρνε παραγγελίες έξω. Ξαφνικά πέφτει το ρεύμα, σκοτεινιάζει το μαγαζί. Εντωμεταξύ, το γκάζι που είχαμε δεν είχε και μεγάλη δύναμη.\nΣε αυτή την κατάσταση, αρχίζουν οι πελάτες να μας λένε “και τώρα τι γίνεται;”. Να έρχονται στην κουζίνα τα παιδιά, η σύζυγός μου και να με ρωτούν “τι θα τους πούμε τώρα;” και να λέω “ότι έπεσε όλο το δίκτυο της ΔΕΗ, τι να τους πούμε;”.\nΘυμάμαι χαρακτηριστικά να έρχεται ο ηλεκτρολόγος και να είμαι εγώ μαζί του να προσπαθούμε να ελέγξουμε τον πίνακα, να προσπαθούμε να μαγειρέψουμε στα σκοτεινά με γκάζι, και να μπαίνουν διάφοροι γνωστοί πελάτες να ζητούν αλλαγές στα πιάτα τους.\n“Εγώ δεν θέλω αυτό” ή “θα σας πω εγώ πώς θα μου το μαγειρέψετε” και άλλα τέτοια. Να αναρωτιούνται γιατί έχει αργήσει το φαγητό, ενώ έδωσαν παραγγελία πριν από δέκα λεπτά.\nΚαι όσο κοιτούσα τον πίνακα κι έβλεπα ότι αυτό το πρόβλημα δεν πρόκειται να λυθεί, συνέχιζαν να έρχονται και άλλα αιτήματα. Ήταν μία από αυτές τις φορές που όλοι με αναζητούσαν και δεν τολμούσα να βγω καν έξω να τους κοιτάξω.\nΗ λύση δόθηκε πολύ αργά: κάναμε μία απόπειρα αφού τους ταΐσουμε να τους μεθύσουμε μπας και το ξεχάσουν. Έρχονταν πίσω και μου έλεγαν “σε πόση ώρα θα είναι έτοιμη η καρμπονάρα;” κι έλεγα “θα αργήσει, κέρασέ τον ένα μπουκάλι κρασί ακόμα”. “Σε πόση ώρα θα είναι η πίτσα έτοιμη;” κι απαντούσα “πάρε δύο σφηνάκια και δώσε γκράπα»”.\nΓυρνούσαν πίσω και μου έλεγαν “δεν θέλουν να πιούν άλλο, θέλουν να φάνε” και εγώ απαντούσα: “ναι, συνέχισε να τους ποτίζεις”.\nΕκείνο το βράδυ τα αλλαντικά δίνονταν ασταμάτητα, κάποια στιγμή όμως τελείωσαν όπως και τα τυριά. Άρχισαν να βγαίνουν κάποιες μακαρονάδες με τον φακό του κράνους του μάστορα.\nΕίχαμε ανάψει κεριά μέσα στην κουζίνα και τελικά επειδή ήταν καλοκαίρι, υπήρχε καλή διάθεση και μπόλικο αλκοόλ, κάπως έμεινε η βραδιά σε πολλούς σαν μια γλυκιά ανάμνηση.\nΤο θέμα ήταν ότι εμένα με συνόδευε στα όνειρά μου για την υπόλοιπη εβδομάδα. Ότι κάθε μέρα στις 9 το βράδυ, πέφτει το ρεύμα κι έρχονται όλοι οι πελάτες μαζί. Κάτι που ακόμα μπορεί να συμβεί…»\n* Ο δημιουργός του Vezene (και στη Σαντορίνη) και του Birdman Athens, καθώς και του επιτυχημένου project Ekiben, έχει μεγάλη θητεία στις κουζίνες. Αυτοδημιούργητος, με εμμονή στη λεπτομέρεια, ο Άρης Βεζενές έχει συνδέσει το όνομά του με το καλό και ποιοτικό φαγητό και τα ενδιαφέροντα εγχειρήματα. Και σίγουρα έχει πολλά να θυμηθεί από όλα αυτά τα χρόνια στις κουζίνες.\nΆγγελος Μπακόπουλος: Ένα ψάρι για τον κύριο Διοικητή\nΗ δημοσίευση κοινοποιήθηκε από το χρήστη Aggelos Bakopoulos (@aggelos_bakopoulos)\n«Ξεκίνησα την μαγειρική σε ηλικία 15 ετών, δύσκολο για έναν έφηβο να αφήνει την ανεμελιά της ηλικίας του και να μπαίνει στον δύσκολο δρόμο της επαγγελματικής κουζίνας. Κατάγομαι από τον Πύργο Ηλείας, από ένα πανέμορφο χωριό, το Λαντζόι, και σε ηλικία 18 χρονών έρχεται η δύσκολη και υποχρεωτική θητεία μου στον στρατό.\nΠαρουσιάζομαι στην Τρίπολη στο 11ο Σύνταγμα πεζικού και μετά από έναν μήνα βρίσκομαι στα σύνορα Ελλάδας-Τουρκίας στον Προβατώνα.\nΚατά την διάρκεια της θητείας μου, με έτρωγε το μαράζι που έχω αφήσει την δουλειά μου που τόσο αγαπώ για να είμαι στο στρατό. Τους τελευταίους δύο μήνες της θητείας μου, βάζουμε ένα βύσμα και παίρνω μετάθεση για Πάτρα στο ΚΕΤΧ.\nΞαφνικά σε μία μου έξοδο είμαι τυχερός και πιάνω δουλειά σε ένα καινούριο εστιατόριο ως β’ μάγειρας. Το θέμα εδώ είναι άλλο: πώς θα δουλεύω στο εστιατόριο αφού τα βράδια είχαμε περίπολα και σκοπιές στο στρατόπεδο; Τίποτα όμως δεν θα με σταματούσε από την επαγγελματική μου εξέλιξη και το πάθος μου να είμαι μέσα σε μια επαγγελματική κουζίνα.\nΚαι έτσι λοιπόν, ξεκίνησα τις λεγόμενες μαντραπήδες από το στρατόπεδο στις 16:00 κάθε απόγευμα για να βρίσκομαι στις 18:00 στο εστιατόριο. Περπατούσα συνολικά 10 χλμ για να φτάσω μέχρι εκεί.\nΗ κουζίνα στο εστιατόριο ήταν open και ένα βράδυ πελάτης στο εστιατόριο είναι ο διοικητής του λόχου διοικήσεως: με είδε, τον είδα και εκεί ξεκινάει το ωραίο της υπόθεσης. Ο διοικητής ήταν κολλητός φίλος του επιχειρηματία που δούλευα στο εστιατόριο του. Την επόμενη με καλεί στο γραφείο και ακολουθεί ο παρακάτω διάλογος:\nΔιοικητής: Μπακόπουλε ωραία μαγειρεύεις!\nΕγώ: Ευχαριστώ κύριε Διοικητά.\nΔιοικητής: Κεριά και λιβάνια, βόδι.\nΕγώ: Συγνώμη κύριε διοικητά δεν θα επαναληφθεί.\nΔιοικητής: Μπακόπουλε πόσες μέρες θέλεις να απολυθείς.\nΕγώ: 20 μέρες Κ. Διοικητά.\nΔιοικητής: Τσακίσου και πάρε 19 μέρες τιμητική και έλα να πάρεις το χαρτί, γιατί το ψάρι που έφαγα χθες γ@μ@ύσε.\nΗ ιστορία διαδραματίστηκε το 2007 στο στρατόπεδο ΚΕΤΧ της Πάτρας και τον διοικητή τον έλεγαν στο επώνυμο Κατσίμπρα. Πάντα θα του είμαι ευγνώμων που μου έδειξε ανθρωπιά και συμπαράσταση».\n*Ο Άγγελος Μπακόπουλος έχει διανύσει μια πορεία 17 χρόνων στις κουζίνες. Ο culinary director του καινούριου ξενοδοχείου Lesante cape, το οποίο θα ανοίξει φέτος τον Μάιο στο Ακρωτήρι της Ζακύνθου από την οικογένεια Βυθούλκα, δηλώνει χαρούμενος με το νέο του γαστρονομικό σπίτι και εμείς περιμένουμε να δούμε ένα project που θα συζητηθεί.\nΑργυρώ Κουτσού: Ο εφιάλτης των Χριστουγέννων\nΗ δημοσίευση κοινοποιήθηκε από το χρήστη Argyro Koutsou (@argyroification)\n«Είναι το βράδυ πριν την Παραμονή των Χριστουγέννων, βρίσκομαι στην κουζίνα της Τζουτζούκας, έχω τελειώσει με τις παραγγελίες μου κι έχω κάμποση ώρα πριν το κλείσιμο της κουζίνας. “Χασάν, θες να κάνουμε τώρα τη γέμιση της κρεμμυδόπιτας για το αυριανό μενού;” ρωτώ το δεξί μου χέρι στην κουζίνα.\n“Αμέ!” απαντά εκείνος και ξεκινάμε. Κάνουμε τη γέμιση, παίρνουμε λίγο φύλλο, του δείχνω πως να γεμίσει τις φόρμες -οι κρεμμυδόπιτες αυτές ήταν το ορεκτικό μετά τη σούπα στο μενού της Παραμονής- ψήνουμε δυο να κρατήσουμε χρόνο ψησίματος για την επόμενη μέρα, τις ξεφορμάρουμε, θαυμάζουμε το ωραίο ψήσιμο και το κρατσανιστό φύλλο, κλείνουμε την κουζίνα μας.\nΝωρίς νωρίς την επόμενη μέρα στο μαγαζί, ξεκινάμε να μαγειρεύουμε από τις 11 το πρωί. Πιτσιρίκια έρχονται για κάλαντα, μαγειρεύουμε για 48 άτομα, έχουμε πολλή χαρά οι δυο μας, έρχεται η ώρα για τις κρεμμυδόπιτες, λέμε ας κάνουμε 58 κρεμμυδόπιτες, μη σπάσει καμιά στο ξεφορμάρισμα, να δώσουμε και στο προσωπικό το βράδυ.\nΜία ώρα πριν την πρώτη κράτηση ξεκινάμε να τις ψήνουμε. Τα φύλλα που βγαίνουν έξω από τη φόρμα και κάνουν την κρεμμυδόπιττα να μοιάζει με λουλούδι έχουν τέλειο χρώμα, είναι καλοβουτυρωμένα και τραγανά, τα θαυμάζουμε.\nΣερβίρουμε την σούπα στο πρώτο τραπέζι, παίρνω την πρώτη κρεμμυδόπιτα, την ξεφορμάρω ενώ ο Χασάν ετοιμάζει τα συνοδευτικά της στο πιάτο, και βλέπω ότι η κρεμμυδόπιτα είναι ωμή από τη μέση και κάτω.\nΩμή. Φύλλο εντελώς άψητο, λάσπη. Κάτι έπαθε το φούρνος, είναι σαφές. Χάνω το χρώμα από το πρόσωπο μου.\nΞεφορμάρω κι άλλη, κι άλλη, κι άλλη, κι άλλη, ξεφορμάρω 58 κρεμμυδόπιτες. Όλες ωμές από τη μέση και κάτω. Χάνω και τη γη κάτω από τα πόδια μου. Οι σερβιτόροι σε πανικό, ο Χασάν σε παροξυσμό. Εγώ στήλη άλατος για ένα ολόκληρο λεπτό.\nΚαι ξεκινώ: “Κωστή, φέρε το φύλλο από την κατάψυξη, βάλε γάντια και μπες στην κουζίνα» λέω στον σερβιτόρο. “Χασάν, πάρε τη μεγάλη μπασίνα κι άδειασε μέσα μόνο τα ψημένα κομμάτια μαζί με τα κρατσανιστά φύλλα της κορφής”.\n“Εριπόν, γρήγορα στην αποθήκη να μου φέρεις τα πήλινα». Δείχνω στον Κωστή πώς να διπλώσει και λαδώσει φύλλο σε κομμάτια τα οποία ψήνω στον αέρα, ενώ βλέπω τον Χασάν να καίγονται τα χέρια του από τη ζεστή γέμιση ενώ αδειάζει τις πίτες στην μπασίνα, καθώς με αυτό που εκείνος αδειάζει εγώ γεμίζω τα πήλινα και ταυτόχρονα στέλνω την Όλγα, την πρώτη σερβιτόρα μας, να καθυστερήσει λίγο το τραπέζι στο οποίο σε 5 λεπτά το πολύ πρέπει να σερβίρω.\nΤα πήλινα με τη γέμιση της κρεμμυδόπιτας έχουν γεμιστεί όλα κι έχουν πασπαλιστεί με λίγο έξτρα κασέρι ακριβώς τη στιγμή που τα πατσαβουριασμένα φύλλα που έχει φτιάξει ο Κωστής βγαίνουν από τον φούρνο. Δύο λεπτά φούρνο ίσα να λιώσει το κασέρι, ένα τραγανό φύλλο στην κορφή, και φεύγει σχεδόν στην ώρα του το πιάτο.\n“Είναι μία στα δύο άτομα” λέω στα παιδιά του σέρβις “και πείτε μου εντυπώσεις από τους πρώτους”.\nΜη στα πολυλογώ. Τόσα κομπλιμέντα για πιάτο είχα καιρό να πάρω. Τόσα γέλια και “έλα ρε legend Χασάν!” είχαν καιρό να ακουστούν στην κουζίνα.\nΜέσα στον χαμό έβγαλα μία κακή φωτογραφία για να μου θυμίζει πως στην κρίση, χρειάζεται να μείνω ένα λεπτό ακίνητη, να αναπνέω βαθειά, να γειώνω τα πόδια μου, να καθαρίζω το κεφάλι μου. Κι η λύση έρχεται».\n*Μια μαγείρισσα με ήθος και τσαγανό, η Αργυρώ Κουτσού σέβεται την πρώτη ύλη, αγαπάει εξίσου τα ψάρια και το κρέας και πολλές φορές τα μπερδεύει υπέροχα στη μαγειρική της. Στην πρόσφατη συνεργασία της με την Τζουτζούκα, η chef έκανε Αθηναίους και μη, να τρώνε αρνίσιο πατσά γιαχνί.\nΑλμπέρτο Σιμιλλίδης: Το καψόνι με τις πατάτες που έγινε project\nΗ δημοσίευση κοινοποιήθηκε από το χρήστη ProudPotatoPeeler (@proudpotatopeeler)\n«Πρόσφατα δημιούργησα ένα pop up private room/ food studio στο σαλόνι του σπιτιού μου στη Σιγκαπούρη όπου κάνω host κόσμο για dinner με το όνομα Proud Potato Peeler. Όλο αυτό ξεκίνησε από την ανάγκη μου για επικοινωνία και παρέα με κόσμο μετά την καραντίνα λόγω της πανδημίας και του COVID 19.\nΞεκίνησε αρχικά για να εξυπηρετεί τον κόσμο που ήταν κολλημένος στη χώρα αφού δεν επιτρεπόταν και δεν ήταν εύκολο να ταξιδέψει. Ξεκίνησε με 100 followers και ξαφνικά όλο αυτό πήρε μια πολύ ανοδική πορεία αποκτώντας πλέον κοντά στις τρεις χιλιάδες αληθινούς followers, με τις κρατήσεις να έχουν αναμονή περίπου έξι μήνες.\nΤο project ονομάστηκε: Proud Potato Peeler αφού διηγήθηκα μία προσωπική μου ιστορία στις Ελένη και Άλκηστη, που είχε ως εξής: Όταν ήμουν 14,5- 15 χρονών, ανακοίνωσα στους γονείς μου ότι αντί για ενιαίο λύκειο, ήθελα να συνεχίσω σε τεχνικό λύκειο με κατεύθυνση τη μαγειρική.\nΗ μαμά και ο μπαμπάς ήταν αντίθετοι με αυτό (αφού ο μπαμπάς ήταν στον χώρο των ξενοδοχειακών επιχειρήσεων και ήξερε τις δυσκολίες που βιώνουν οι μάγειρες με τις συνθήκες και τα ωράρια) οπότε αποφάσισαν να “βάλουν ένα στοίχημα” με εμένα.\nΑν περνούσα ένα ολόκληρο καλοκαίρι στην κουζίνα ενός εστιατορίου κάποιου φίλου τους στη Κύπρο και χωρίς να αλλάξω γνώμη, θα συμφωνούσαν με την επιλογή. Πέρασα, λοιπόν, ένα ολόκληρο καλοκαίρι καθαρίζοντας πατάτες– τίποτα άλλο. Ούτε κρεμμύδια, ούτε άλλα λαχανικά (με τα κρεμμύδια κλαις και αν θέλεις να λουφάρεις λίγο, είναι πιο εύκολο).\nΈχω πολλές στιγμές τρέλας και παραφροσύνης για να μοιραστώ αλλά όση ώρα γράφω συνειδητοποιώ ότι είναι όλες όμορφες (δύσκολες ή μη) αναμνήσεις, που μου δημιούργησαν διαφορετικά συναισθήματα τη δεδομένη στιγμή.\nΕιδική μνεία θα έκανα σε έναν από τους πρώτους σεφ που είχα δουλέψει (ένας Γάλλος 60 χρόνων, όταν εγώ ήμουν 20) ο οποίος δεν ακουμπούσε τίποτα στη κουζίνα για όσο κάναμε προετοιμασία.\nΑπλά περπατούσε και χτύπαγε με το στυλό του το τζαμάκι από το ρολόι του. Ακούγαμε συνεχώς ένα τσικ-τσικ- τσικ να κινείται στον χώρο. Στη συνέχεια και αφού μας είχε συμπαθήσει, μοιράστηκε μαζί μας ότι το κάνει για να κρατά τέμπο στη κουζίνα. Τότε συνειδητοποίησα ότι όλοι οι σεφ, οι μάγειρες -πες μας όπως θες- είμαστε ιδιαίτερες, ιδιάζουσες προσωπικότητες».\n*Παρά το νεαρό της ηλικίας του, ο Αλμπέρτο Σιμιλλίδης μετρά πολλές συνεργασίες με γνωστά αθηναϊκά εστιατόρια αλλά και δουλειές στο εξωτερικό. Τον γνωρίσαμε καλύτερα μέσα από την κουζίνα του Odori αλλά τα τελευταία χρόνια ζει μόνιμα στη Σιγκαπούρη.